Aktuelne vesti na dan 29.septembar 2011\nSAZVANA PRVA SEDNICA DRUGOG REDOVNOG ZASEDANJA NARODNE SKUPŠTINE REPUBLIKE SRBIJE U 2011. GODINI ZA 11. OKTOBAR . . . dalje\nVLADA REPUBLIKE SRBIJE USVOJILA MEDIJSKU STRATEGIJU DO 2016. GODINE: • Rok za donošenje zakona o javnom informisanju, radiodifuziji, Tanjugu i javnim servisima dve godine • . . . dalje\nSEDNICA VLADE AP VOJVODINE ODRŽANA 28. SEPTEMBRA 2011. GODINE . . . dalje\nOD 1. OKTOBRA 2011. GODINE STUPA NA SNAGU SPORAZUM O SLOBODNOJ TRGOVINI SA DRŽAVAMA EFTA IZMEĐU SRBIJE I ISLANDA . . . dalje\nPOTPISAN SPORAZUM O SARADNJI PORESKE UPRAVE I PRIVREDNE KOMORE BEOGRADA: • Sporazum treba da doprinese boljem upoznavanju privrednika sa poreskim propisima i pravima i obavezama iz te oblasti • . . . dalje\nMINISTRI POLJOPRIVREDE REPUBLIKE SRBIJE I REPUBLIKE TURSKE POTPISALI MEMORANDUM O RAZUMEVANJU U OBLASTI POLJOPRIVREDE . . . dalje\nKURS "ANALIZA INVESTICIJA U HARTIJE OD VREDNOSTI" U ORGANIZACIJI BEOGRADSKE BERZE BIĆE ODRŽAN OD 4. DO 6. OKTOBRA 2011. GODINE . . . dalje\nPOSLANICI SKUPŠTINE RS 11. OKTOBRA 2011. TREBA DA RAZMATRAJU REBALANS OVOGODIŠNJEG DRŽAVNOG BUDŽETA . . . dalje\nPREDSTAVNICI DRUŠTVA SUDIJA SRBIJE OCENILI SU DA PRAVOSUDNI SISTEM SRBIJE ZATAŠKAVA NEPRAVILNOSTI O RAZREŠENJU SUDIJA TOKOM PROCESA REIZBORA . . . dalje\nPREMA NOVOUSVOJENOM ZAKONU O PARNIČNOM POSTUPKU GRAĐANE U POSTUPKU PO PRAVNIM LEKOVIMA NE MORA DA ZASTUPA ADVOKAT, ŠTO JE PO RANIJIM PROPISIMA BIO USLOV . . . dalje\nUSKORO: UREDBA KOJOM ĆE SE ROK PLAĆANJA ZA KORISNIKE BUDŽETSKIH SREDSTAVA OGRANIČITI NA 60 DANA, KAO I PROPISI KOJI ĆE POSLODAVCE OBAVEZATI DA UPLAĆUJU POREZE I DOPRINOSE NA ZARADE KAO I OSNIVANJE RAZVOJNE BANKE SRBIJE . . . dalje\nPREMA PREDLOGU IZMENA UREDBE O VRSTI, KOLIČINI I VREDNOSTI ROBE NA KOJU SE NE PLAĆAJU UVOZNE DAŽBINE, BEZ CARINE ĆE MOĆI DA SE UVEZE ROBA VREDNOSTI DO 70 EURA . . . dalje\nSARADNJA VOJVODINE I BRATISLAVSKOG REGIONA . . . dalje\nKOMISIJA ZA AKREDITACIJU I PROVERU KVALITETA AKREDITOVALA JE JOŠ DVA PRIVATNA UNIVERZITETA, PA JE TRENUTNO U SRBIJI 15 UNIVERZITETA SA DOZVOLOM ZA RAD . . . dalje\nODLUKA O ODLAGANJU PRIMENE ODREDBE O OBAVEZNIM ZIMSKIM GUMAMA BIĆE OBJAVLJENA NAREDNE SEDMICE . . . dalje\nSTEČAJ - BANKROT - NAGRADA . . . dalje\nUSKORO PORTAL NA KOJEM ĆE LOKALNE SAMOUPRAVE DOBIJATI SAVETE I REŠENJA KONKRETNIH PROBLEMA U PRIMENI ZAKONA O PLANIRANJU I IZGRADNJI . . . dalje\nOTVORENA SRPSKO-BUGARSKA FABRIKA LEKOVA U STARIM BANOVCIMA . . . dalje\nPogledajte ostale vesti na dan 29.septembar 2011\nODRŽAN SKUP POSVEĆEN OBELEŽAVANJU MEĐUNARODNOG DANA PRAVA JAVNOSTI DA ZNA, 28. SEPTEMBAR . . . dalje\nPOPIS STANOVNIŠTVA BIĆE ODRŽAN OD 1. DO 15. OKTOBRA: • Preliminarni rezultati popisa, podaci o broju stanovnika i domaćinstava biće poznati 15. novembra, a od 15. septembra naredne godine će početi da se objavljuju konačni rezultati, dok ceo posao mora da bude završen do decembra 2013. godine • . . . dalje\nPRODAT 631.301 DRŽAVNI ZAPIS: • Aukcija pedesettronedeljnih državnih hartija od vrednosti održana 28. septembra 2011. godine • . . . dalje\nObjavljeno u pravnoj bazi Paragraf Lex na današnji dan: . . . dalje\nAktuelna mišljenja nadležnih ministarstava: . . . dalje\nSLUŽBENI GLASNIK RS, BROJ 71/2011 OD 26.09.2011/ODABRANI DOKUMENTI\nLISTE IZMENA I DOPUNA LISTI AKTIVNIH SUPSTANCI U BIOCIDNOM PROIZVODU ("Sl. glasnik RS", br. 71/2011)\nODLUKA O EMISIJI DUGOROČNIH DRŽAVNIH HARTIJA OD VREDNOSTI NA INOSTRANOM FINANSIJSKOM TRŽIŠTU ("Sl. glasnik RS", br. 71/2011)\nODLUKA O IZBORU ČLANOVA KOMISIJE ZA KONTROLU IZVRŠENJA KRIVIČNIH SANKCIJA ("Sl. glasnik RS", br. 71/2011)\nODLUKA O IZMENI ODLUKE O OBRAZOVANJU KOMISIJE REPUBLIKE SRBIJE ZA SPROVOĐENJE KONVENCIJE O ZABRANI RAZVOJA, PROIZVODNJE, SKLADIŠTENJA I UPOTREBE HEMIJSKOG ORUŽJA I O NJEGOVOM UNIŠTAVANJU ("Sl. glasnik RS", br. 71/2011)\nODLUKA O NAKNADI ZA RAD U KOMISIJI ZA AKREDITACIJU I PROVERU KVALITETA ("Sl. glasnik RS", br. 71/2011)\nODLUKA O NAKNADI ZA RAD U NACIONALNOM SAVETU ZA VISOKO OBRAZOVANJE ("Sl. glasnik RS", br. 71/2011)\nPODACI O PROSEČNIM ZARADAMA I PROSEČNIM ZARADAMA BEZ POREZA I DOPRINOSA PO ZAPOSLENOM ISPLAĆENIM U AVGUSTU 2011. GODINE ("Sl. glasnik RS", br. 71/2011)\nPRAVILNIK O IZMENAMA I DOPUNAMA PRAVILNIKA O OGRANIČENJIMA I ZABRANAMA PROIZVODNJE, STAVLJANJA U PROMET I KORIŠĆENJA HEMIKALIJA KOJE PREDSTAVLJAJU NEPRIHVATLJIV RIZIK PO ZDRAVLJE LJUDI I ŽIVOTNU SREDINU ("Sl. glasnik RS", br. 71/2011)\nPRAVILNIK O JAVNOBELEŽNIČKOM ISPITU ("Sl. glasnik RS", br. 71/2011)\nSTRATEGIJA RAZVOJA JAVNIH NABAVKI U REPUBLICI SRBIJI ("Sl. glasnik RS", br. 71/2011)\nKOMENTAR ODLUKE USTAVNOG SUDA O NEUSTAVNOSTI ČLANA 29. STAV 3. ZAKONA O IZMENAMA I DOPUNAMA ZAKONA O AGENCIJI ZA BORBU PROTIV KORUPCIJE: • Neustavno zakonsko propisivanje mogućnosti automatskog nastavljanja obavljanja jedne javne funkcije, a uz nju i javne funkcije na koju je funkcioner izabran neposredno od građana, kao i javne funkcije koju je zakonom i drugim propisom obavezan da vrši •\nKRATKO O POJMU SUKOBA INTERESA I MERILIMA OCENE USTAVNOSTI U OVOM USTAVNOM SPORU\nNAČELNA ZABRANA VRŠENJA DRUGE JAVNE FUNKCIJE\nOCENA SAGLASNOSTI S USTAVOM\nOCENA SAGLASNOSTI SA POTVRĐENIM MEĐUNARODNIM UGOVOROM\nSTANJE U PRAVNOM PORETKU NAKON DONOŠENJA ODLUKE USTAVNOG SUDA I NAČIN NJENOG IZVRŠENJA\nMOMENAT POVEĆANJA, ODNOSNO SMANJENJA OSNOVNOG KAPITALA ZATVORENOG AKCIONARSKOG DRUŠTVA\nOBAVEZA PRIVREDNOG DRUŠTVA KOJE VRŠI TEHNIČKU KONTROLU PROJEKTA DA IMA ZAPOSLENO LICE SA LICENCOM ODGOVORNOG PROJEKTANTA\nKONTEJNERI ZA PRIKUPLJANJE GRADSKOG SMEĆA KAO PREPREKA NA PUTU\nKALENDAR ROKOVA I OBAVEZA ZA BUDŽETSKE KORISNIKE: • Oktobar 2011. godine •\nKURSNE RAZLIKE I NJIHOV UTICAJ NA POSLOVNI REZULTAT PREMA GOTOVINSKOJ OSNOVI RAČUNOVODSTVA\nIskazivanje stanja na deviznom računu, deviznim akreditivima i deviznoj blagajni po srednjem kursu na dan kada su izvršena plaćanja ili naplate u deviznim sredstvima\nNastale kursne razlike po osnovu kratkoročnih potraživanja\nNastale kursne razlike po osnovu dugoročnih i kratkoročnih obaveza\nOBRAZAC KEPU U PROMETU ROBE NA VELIKO I MALO: • U privatnom i javnom sektoru •\nNačin popunjavanja obrasca KEPU\nPrimeri evidentiranja prometa robe u obrascu KEPU\nEvidentiranje prometa robe na veliko po nabavnoj ceni u obrascu KEPU\nPrimer evidentiranja u obrascu KEPU prometa robe na veliko po nabavnoj ceni, kada obveznik nije u sistemu PDV\nPrimer evidentiranja u obrascu KEPU prometa robe na veliko po nabavnoj ceni, kada je obveznik u sistemu PDV\nEvidentiranje prometa robe na veliko po prodajnoj ceni u obrascu KEPU\nPrimer evidentiranja u obrascu KEPU prometa robe na veliko po prodajnoj ceni, kada obveznik nije u sistemu PDV\nPrimer evidentiranja u obrascu KEPU prometa robe na veliko po prodajnoj ceni bez PDV, kada je obveznik u sistemu PDV\nEvidentiranje prometa robe na malo u obrascu KEPU\nOTPOČEO JE FORMALNI PROCES PLANIRANJA BUDŽETA REPUBLIKE SRBIJE ZA 2012. GODINU: • Izvodi i komentar saopštenja Ministarstva finansija od 23. septembra 2011. godine •\nPOSLOVANJE KORISNIKA JAVNIH SREDSTAVA U SISTEMU KONSOLIDOVANOG RAČUNA TREZORA - OPŠTE KARAKTERISTIKE\nPosebna pravila poslovanja u okviru KRT\nOtvaranje i vođenje podračuna\nUvođenje deviznih računa KJS kod UT\nProblemi u razvoju KRT i uticaj na budućnost poslovanja KJS preko podračuna\nPRAVA DRŽAVA UGOVORNICA NA OPOREZIVANJE POJEDINIH KATEGORIJA PRIHODA PO UGOVORIMA O IZBEGAVANJU DVOSTRUKOG OPOREZIVANJA - TABELARNI PRIKAZ\nOporezivanje dohotka od nepokretnosti\nOporezivanje dobiti od poslovanja\nOporezivanje dobiti od izvođenja građevinskih, montažnih ili investicionih radova\nOporezivanje dobiti od međunarodnog pomorskog, vazdušnog, drumskog i železničkog8 saobraćaja, kao i saobraćaja na unutrašnjim plovnim putevima9\nOporezivanje naknada za tehničke usluge15\nOporezivanje prihoda od samostalnih ličnih delatnosti17\nOporezivanje zarada iz radnog odnosa\nOporezivanje naknada direktora\nOporezivanje prihoda umetnika i sportista\nOporezivanje prihoda od državne službe\nOporezivanje profesora i istraživača37\nOporezivanje ostalog dohotka\nOporezivanje imovine - u statici\nOporezivanje članova diplomatskih misija i konzulata\nKOMENTAR ODLUKA EVROPSKE KOMISIJE O SVRSTAVANJU ROBE OBJAVLJENIH TOKOM 1999. GODINE - "Sl. glasnik RS", br. 71/2011\nOBAVEZA ČUVANJA DOKUMENTACIJE U VEZI SA IZVOZOM I UVOZOM ROBE\nOBAVEZA IZVEŠTAVANJA NARODNE BANKE SRBIJE U SLUČAJU PRODAJE PRIVREDNOG DRUŠTVA U INOSTRANSTVU\nSAZVANA PRVA SEDNICA DRUGOG REDOVNOG ZASEDANJA NARODNE SKUPŠTINE REPUBLIKE SRBIJE U 2011. GODINI ZA 11. OKTOBAR\nPredsednica Narodne skupštine Republike Srbije prof. dr Slavica Đukić-Dejanović sazvala je Prvu sednicu Drugog redovnog zasedanja Narodne skupštine Republike Srbije za utorak, 11. oktobar 2011. godine, sa početkom u 11 časova.\nPredsednica Narodne skupštine predložila je da se na ovoj sednici razmatra:\n• Predlog zakona o izmenama i dopunama Zakona o budžetu Republike Srbije za 2011. godinu, sa predlozima odluka o davanju saglasnosti na odluke o izmenama i dopunama finansijskih planova za 2011. godinu:\n2) Republičkog zavoda za zdravstveno osiguranje,\n3) Nacionalne službe za zapošljavanje, koji je podnela Vlada.\nU dnevni red uvršteni su:\n- Predlog zakona o davanju garancije Republike Srbije u korist Komercijalne banke a.d. Beograd po zaduženju Građevinske direkcije Srbije d.o.o. Beograd,\n- Predlog zakona o potvrđivanju Okvirnog ugovora o zajmu između Banke za razvoj Saveta Evrope i Republike Srbije F/P 1720 i\n- Predlog zakona o potvrđivanju Sporazuma o zajmu (Projekat osiguranja rizika u slučaju elementarnih nepogoda za jugoistočnu Evropu i Kavkaz) između Republike Srbije i Međunarodne banke za obnovu i razvoj.\nNa dnevnom redu ove sednice naći će se veći broj predloga zakona o potvrđivanju sporazuma, ugovora, konvencija i protokola iz različitih oblasti. To su, između ostalih, predlozi zakona o potvrđivanju:\n- Ugovora o garanciji (EPS Projekat za Kolubaru) između Republike Srbije i Evropske banke za obnovu i razvoj;\n- Dodatnog protokola Sporazuma o izmeni i pristupanju Sporazumu o slobodnoj trgovini u Centralnoj Evropi;\n- Protokola između Vlade Republike Srbije i Vlade Republike Belorusije o izmeni i dopuni Sporazuma između Vlade Republike Srbije i Vlade Republike Belorusije o slobodnoj trgovini između Republike Srbije i Republike Belorusije od 31. marta 2009. godine;\n- Protokola između Vlade Republike Srbije i Vlade Ruske Federacije o izuzecima iz režima slobodne trgovine i pravilima o određivanju zemlje porekla robe uz Sporazum između Savezne Vlade Savezne Republike Jugoslavije i Vlade Ruske Federacije o slobodnoj trgovini između Savezne Republike Jugoslavije i Ruske Federacije od 28. avgusta 2000. godine;\n- Sporazuma između Vlade Republike Srbije i Vlade Republike Azerbejdžan o podsticanju i uzajamnoj zaštiti ulaganja;\n- Sporazuma između Vlade Republike Srbije i Vlade Republike Azerbejdžan o saradnji i uzajamnoj pomoći u carinskim pitanjima i Sporazuma o ekonomskoj saradnji između Vlade Republike Srbije i Vlade Republike Poljske.\nNarodna skupština će razmatrati i predloge zakona o potvrđivanju:\n- Konvencije o smanjenju broja lica bez državljanstva;\n- Sporazuma o osnivanju Međunarodne antikorupcijske akademije kao međunarodne organizacije,\n- Sporazuma između vlada država učesnica BSEC (Organizacije za crnomorsku ekonomsku saradnju) o saradnji u borbi protiv kriminala, naročito organizovanih oblika,\n- Dodatnog protokola Sporazumu između vlada država učesnica BSEC o saradnji u borbi protiv kriminala, naročito organizovanih oblika i\n- Dodatnog protokola o borbi protiv terorizma koji se odnosi na Sporazum između vlada učesnica crnomorske ekonomske saradnje u borbi protiv kriminala, naročito njegovih organizovanih oblika;\n- Sporazuma između Vlade Republike Srbije i Vlade Crne Gore o policijskoj saradnji;\n- Sporazuma o RACVIAC - Centru za saradnju u oblasti bezbednosti;\n- Sporazuma između Vlade Republike Srbije i Vlade Republike Azerbejdžana o saradnji u oblasti vanrednih situacija i\n- Konvencije o Centru za sprovođenje zakona u jugoistočnoj Evropi.\nMeđu predloženim aktima su i predlozi zakona o potvrđivanju:\n- Protokola o privilegijama i imunitetima Centra za sprovođenje zakona u jugoistočnoj Evropi;\n- Protokola o registrima ispuštanja i prenosa zagađujućih materija uz Konvenciju o dostupnosti informacija, učešću javnosti u donošenju odluka i pravu na pravnu zaštitu u pitanjima životne sredine;\n- Sporazuma između Vlade Republike Srbije i Vlade Republike Turske o saradnji u oblasti životne sredine;\n- Sporazuma između Vlade Republike Srbije i Vlade Republike Argentine o ukidanju viza za nosioce diplomatskih i službenih pasoša,\n- Sporazuma između Republike Srbije i Istočne Republike Urugvaj o ukidanju viza za njihove državljane;\n- Sporazuma između Vlade Republike Srbije i Vlade Bolivarske Republike Venecuele o ukidanju viza za nosioce diplomatskih i službenih pasoša i\n- Sporazuma između Vlade Republike Srbije i Vlade Države Kuvajt o ukidanju viza za nosioce diplomatskih i službenih pasoša.\nU dnevni red uvršteni su predlozi zakona o potvrđivanju:\n- Sporazuma između Vlade Republike Srbije i Kabineta ministara Ukrajine o ukidanju viza za njihove državljane;\n- Sporazuma između Vlade Republike Srbije i Saveta ministara Republike Albanije o uzajamnom putovanju državljana, Amandmana na Konvenciju o međunarodnoj oganizaciji za mobilne komunikacije preko satelita,\n- Sporazuma između Vlade Republike Srbije i Vlade Ruske Federacije o međunarodnom drumskom saobraćaju;\n- Amandmana 1 - 6. na Evropski sporazum o radu posada na vozilima koja obavljaju međunarodne drumske prevoze (AETP);\n- Sporazuma između Vlade Republike Srbije i Vlade Ruske Federacije o saradnji u oblasti turizma;\n- Konvencije Međunarodne organizacije rada o radu pomoraca, 2006 i\n- Sporazuma između Vlade Republike Srbije i Vlade Republike Azerbejdžan o saradnji u oblasti kulture.\nSednica će se održati u Domu Narodne skupštine, Trg Nikole Pašića 13.\nIzvor: Vebsajt Narodne skupštine Republike Srbije, 28.9.2011.\nVLADA REPUBLIKE SRBIJE USVOJILA MEDIJSKU STRATEGIJU DO 2016. GODINE: • Rok za donošenje zakona o javnom informisanju, radiodifuziji, Tanjugu i javnim servisima dve godine •\nVlada Srbije uzvojila je danas na telefonskoj sednici tekst Medijske strategije, kojom su zadate smernice dugoročnog procesa usklađivanja medijske scene u Srbiji sa evropskim standardima.\nDržavni sekretar u Ministarstvu kulture Dragana Milićević Milutinović izjavila je tim povodom da će realizacijom Medijske strategije biti zadovoljeni evropski standardi u tom sektoru i zaštićen javni interes građana.\nNajvažniji elementi Medijske strategije jesu povlačenje države iz vlašništva u medijima, formiranje šest regionalnih javnih TV servisa i činjenica da su nacionalni saveti zadržali pravo da osnivaju medije na jezima nacionalnih manjina, izjavila je ona Tanjugu.\nNacionalni saveti će, kako je naglasila, biti obavezni da medijima koje formiraju garantuju najveću moguću autonomiju u skladu sa evropskim standardima u toj oblasti.\nKonačni tekst Medijske strategije formulisao je Sektor za medije Ministarstva kulture, informisanja i informacionog društva u saradnji sa vladinom komisijom u čijem su sastavu bili predstavnici nekoliko ministarstava ali i nezavistan ekspert Evropske komisije.\nDragan Milićević Milutinović je istakla da je pomoć EU u procesu izrade strategije bila dragocena.\n"Sada predstoji donošenje niza zakona u veoma kratkim rokovima: o javnom informisanju, o radiodifuziji, o Tanjugu, o javnim servisima... Rok za donošenje zakona je dve godine, koliki je i rok da se država povuče iz medija čiji je trenutno vlasnik", rekla je Dragan Milićević Milutinović.\nIzvor: Tanjug, 28.9.2011.\nSEDNICA VLADE AP VOJVODINE ODRŽANA 28. SEPTEMBRA 2011. GODINE\nNa današnjoj sednici Vlada AP Vojvodine, kojom je predsedavala potpredsednica Ana Tomanova Makanova, prihvatila je Nacrt odluke o izradi Prostornog plana područja posebne namene multifunkcionalnog ekološkog koridora Tise.\nDonošenje ovog dokumenta proističe iz potrebe da se za ovo područje, koje karakteriše naglašena kompleksnost sadržaja, funkcija i aktivnosti, pre svega ekoloških, turističkih i transportnih, stvore prostornoplanski uslovi za njihov razvoj i afirmaciju. Na taj način će se stvoriti i uslovi za brži razvoj područja i zaustavljanje negativnih demografskih kretanja- rekla je pokrajinska sekretarka Dušanka D. Sremački. Konačnu odluku o izradi ovog Prostornog plana doneće Skupština AP Vojvodine na jednoj od narednih sednica.\nČlanovi Vlade Vojvodine usvojili su informaciju o ostvarenju javnih prihoda u AP Vojvodini u periodu januar - jun 2011. godine, koju je obrazložio mr Jovica Đukić, pokrajinski sekretar za finanasije.\nU prvom polugodištu 2011. godine na teritoriji AP Vojvodine evidentirana je naplata javnih prihoda u ukupnom iznosu od 119,3 milijarde dinara, što je za 5,6 milijardi dinara, ili za 5 odsto više sredstava, nego u istom periodu 2010. godine.\nU prvom polugodištu 2011. godine, budžetska sredstva evidentirana su u iznosu od 73,7 milijardi dinara, i u odnosu na isti period prošle godine nominalno su povećana za 4,7 milijardi dinara ili za 7odsto.\nKako je istaknuto, od doprinosa za obavezno socijalno osiguranje naplaćeno je 45,6 milijarda dinara, što je za 869 miliona dinara, odnosno za 2odsto nominalno više sredstava nego u istom periodu 2010. godine.\nU strukturi ostvarenja budžetskih sredstava najveći deo čija je naplata evidentirana, potiče od akciza - 32 milijarde dinara, poreza na zarade - 13,6 milijardi dinara, poreza na dobit pravnih lica - 5,2 milijarde dinara, poreza na imovinu - 2,5 milijardi dinara i posebne naknade za upotrebu državnog puta, njegovog dela i putnog objekta - 1,8 milijardi dinara.\nOd ukupno evidentirane naplate budžetu Republike je pripalo 43,8 milijardi dinara, što je za 3,8 milijardi dinara ili za 9 odsto više sredstava nego u istom periodu 2010. godine. Navedeni iznos ne obuhvata sredstva čija se naplata evidentira samo na nivou Republike, i to: poreza na dodatu vrednost, zatim akciza kod uvoza, carine i primanja od privatizacije sprovedene nad subjektima sa sedištem na teritoriji AP Vojvodine.\nBudžetu pokrajine, budžetima opština i budžetima gradova usmerena su, pored izvornih i ustupljenih prihoda i primanja, i transferna sredstva od drugih nivoa vlasti - tako da im je ukupno usmereno - 44,6 milijardi dinara.\nBudžetu AP Vojvodine je usmereno 23,8 milijardi dinara, što je za 2,3 milijarde dinara, ili za 11 odsto nominalno više sredstava nego u periodu januar-jun 2010. godine.\nBudžetima opština i gradova pripalo je 20,8 milijardi dinara, što je za 1,4 milijarde dinara, ili za 7 odsto nominalno više sredstava nego u istom periodu 2010. godine.\nOd ukupno ostvarenih sredstava - 20,8 milijardi dinara, budžeti 39 opština, u kojima živi 54% (1.065.605) stanovnika u našoj pokrajini, raspolagalo je sa 9,2 milijarde dinara, ili sa 44 odsto sredstava.\nGrad Novi Sad, u kome živi 17 odsto stanovništva pokrajine (330.527 stanovnika), raspolagao je sa budžetom od 5,9 milijardi dinara, ili sa 29 odsto ukupnih sredstava usmerenih opštinama i gradovima.\nBudžeti pet gradova - Zrenjanina, Pančeva, Sremske Mitrovice, Sombora i Subotice, na čijoj teritoriji živi 29 odsto stanovništva pokrajine (561.453 stanovnika), prihodi su iznosili 5,7 milijardi dinara, ili 27 odsto ukupnih sredstava, približno kao grad Novi Sad.\nSedam opština je ostvarilo manje sredstava nego što su raspolagale u istom periodu prethodne godine, i to: Pećinci, Stara Pazova, Bačka Palanka, Šid, Vrbas, Beočin i Odžaci, kao i grad Subotica.\nSa najmanje sredstava raspolagala je opština Opovo - 59 miliona dinara, a sa najviše sredstava grad Novi Sad - 5,9 milijardi dinara.\nNa račune drugih korisnika raspoređeno je 7,1 milijarda dinara, pri čemu je skoro celokupan iznos pripao javnom preduzeću "Putevi Srbije". U strukturi ovih sredstava najveći deo potiče od naknade za održavanje državnog puta od akciza na derivate nafte i tečni naftni gas, a to je 5,2 milijarde dinara.\nČlanovi Vlade prihvatili su i Izveštaj o ostvarivanju prava na službenu upotrebu jezika i pisma manjinskih nacionalnih zajednica u 2010. godini, koju je obrazložio pokrajinski sekretar za obrazovanje, upravu i nacionalne zajednice mr Andor Deli.\nOn je naglasio da Pokrajinski sekretarijat za obrazovanje, upravu i nacionalne zajednice u velikoj meri doprinosi unapređivanju stanja u ovoj oblasti. Jedan od načina je i sufinansiranjem projekata usmerenih ka unapređivanju višejezičnosti u gradovima i opštinama u AP Vojvodini u kojima su jezici i pisma nacionalnih manjina u službenoj upotrebi.\nU 2010.godini raspisan je Konkurs za raspodelu budžetskih sredstava organima i organizacijama u čijem radu su u službenoj upotrebi jezici i pisma nacionalnih manjina, na iznos od 10.700.000,00 dinara, koji je bio raspoređen na 130 organa i organizacija, korisnika budžetskih sredstava, u čijem radu su u službenoj upotrebi jezici i pisma nacionalnih manjina, a koji su podneli uredne prijave na konkurs.\nVlada AP Vojvodine zadužila je Pokrajinski sekretarijat za obrazovanje, upravu i nacionalne zajednice da u daljem vršenju nadzora nad primenom propisa kojima se uređuje službena upotreba jezika i pisama, preduzima mere radi što doslednijeg ostvarivanja ovog prava u radu organa i organizacija na teritoriji Autonomne Pokrajine Vojvodine.\nIzvor: Vebsajt Vlade Autonomne Pokrajine Vojvodine, 28.9.2011.\nOD 1. OKTOBRA 2011. GODINE STUPA NA SNAGU SPORAZUM O SLOBODNOJ TRGOVINI SA DRŽAVAMA EFTA IZMEĐU SRBIJE I ISLANDA\nSporazum o slobodnoj trgovini sa državama EFTA od 1. oktobra 2011. godine stupa na snagu i između Srbije i Islanda.\nEvropsko udruženje slobodne trgovine (EFTA), čine četiri članice: Island, Lihtenštajn, Norveška i Švajcarska. Zbog specifične ratifikacione procedure 1. oktobra 2010. godine otpočela je primena Sporazuma između Srbije i Švajcarske i Lihtenštajna, a 1. juna 2011. godine između Srbije i Norveške.\nTrgovinska razmena Srbije i Islanda je veoma malog obima i iznosila je oko 10 miliona evra za poslednje dve godine. Srbija na Island izvozi uglavnom tekstilne proizvode i proizvode hemijske industrije, a uvozi ribu, ostale morske proizvode i farmaceutske proizvode. Islandska kompanija "Actavis" (ranije "Pharmaco") je većinski vlasnik "Zdravlja" iz Leskovca. Ova kompanija najviše je uložila u rekonstrukciju farmaceutskog sektora, odeljenja za istraživanje, razvoj i logistiku. Grupa "Actavis" je od 2003. godine investirala u "Zdravlje" više od 35 miliona evra.\nSporazum o slobodnoj trgovini sa državama EFTA potpisan je 17. decembra 2009. godine u Ženevi, a ratifikovan u Narodnoj skupštini Republike Srbije 26. maja 2010. godine.\nIzvor: Vebsajt Ministarstva ekonomije i regionalnog razvoja, 28.9.2011.\nPOTPISAN SPORAZUM O SARADNJI PORESKE UPRAVE I PRIVREDNE KOMORE BEOGRADA: • Sporazum treba da doprinese boljem upoznavanju privrednika sa poreskim propisima i pravima i obavezama iz te oblasti •\nPrivredna komora Beograda (PKB) i Poreska uprava potpisale su danas sporazum o saradnji, koji treba da doprinese boljem upoznavanju privrednika sa poreskim propisima i pravima i obavezama iz te oblasti zbog unapređenja privrednog ambijenta u Srbiji.\nSporazum su potpisali predsednik PKB Milan Janković i direktor Poreske uprave Dragutin Radosavljević.\nJanković je objasnio da je cilj tog sporazuma edukacija privrednika i podizanje njihove svesti o značaju redovnog plaćanja dažbina državi i prijavljivanja prometa, što će poboljšati kreditnu sposobnost i rejting privrednika.\nOvaj sporazum je posebno važan za mala i srednja preduzeća, koja će na taj način imati priliku da koriste svoje mogućnosti i prava i moći da dobiju prave informacije iz domena poreskih propisa, dodao je Janković.\nOn je ukazao da privreda i inspekcijski organi treba da sarađuju, jer su partneri u zajedničkom poslu.\nRadosavljević je ponovio da je za Poresku upravu jako važan partnerski odnos sa privredom, na čemu ta institucija aktivno radi, istakavši da je cilj da se stimulišu privrednici koji redovno plaćaju dažbine državi.\nOn je ukazao na značaj tih plaćanja, jer se na taj način puni budžet i finansira javni sektor - zdravstvo, školstvo, socijalna davanja, policija i druge javne službe.\nMINISTRI POLJOPRIVREDE REPUBLIKE SRBIJE I REPUBLIKE TURSKE POTPISALI MEMORANDUM O RAZUMEVANJU U OBLASTI POLJOPRIVREDE\nMinistar poljoprivrede, trgovine, šumarstva i vodoprivrede Dušan Petrović dana 28. septembra 2011. godine, boravio je u Republici Turskoj gde se tokom jednodnevne radne posete susreo sa ministrom poljoprivrede gospodinom Mehmedom Mehdijem Ekerom i tom prilikom potpisali su Memorandum o razumevanju u oblasti poljoprivrede.\nMinistar Petrović je nakon potpisivanja Memoranduma rekao: "Suštinski važna stvar koja je utemeljena ovim Memorandumom i koji institucionalizuje saradnju između Ministarstva poljoprivrede Srbije i Ministarstva poljoprivrede Turske jeste formiranje stalnog Komiteta koji će činiti stručnjaci dva resorna Ministarstva. Stručnjaci će biti u stalnom zasedanju kako bi rešavali različita pitanja koja predstavljaju pretpostavke za unapređenje naše ekonomske saradnje i trgovine, kako iz oblasti veterine i fitosanitarne oblasti tako i iz svih drugih formalno pravnih procedura koje se odnose na ovu oblast."\n"Trgovina poljoprivrednim proizvodima podrazumeva veliki broj procedura koje su neophodne kako bi se ustanovila bezbednost hrane. Sa Turskom imamo generalni trgovinski sporazum o slobodnoj trgovini ali da bi smo isti mogli da koristimo u ovoj oblasti neophodno je da imamo i instrumente koji će našim privrednicima olakšati da se sve ono što predstavlja njihove poslovne aktivnosti i realizuje", dodao je Petrović.\nMinistar poljoprivrede Turske Mehmed Mehdi Eker izjavio je: "Imaćemo veliku političku odgovornost u ime naše Vlade i našeg naroda i poštovaće se mišljenja stučnih predstavnika dva resorna Ministarstva koji čine Komitet koji će pratiti ovaj rad i to u kontinuitetu. Ovo je važan korak napred za resor Ministarstva poljoprivrede ali isto tako i za našu zemlju i za naš narod."\n"Otvorili smo nekoliko konkretnih pitanja koja će u narednim nedeljama i mesecima biti razmatrana a odnose se na trgovinu goveđim mesom, šećerom i drugim proizvodima. Očekujem da ćemo imati napredak po ovim pitanjima i to će biti jedna velika izvozna šansa za Srbiju. Takođe, Turska ima svoje trgovinske i ekonomske interese i mislim da možemo sa opimizmom da posmatramo i izglede za više oblike saradnje, zajedničke interese i nastupe na trećim tržištima kao i razvoj naših ekonomskih odnosa," zaključio je ministar Petrović.\nIzvor: Vebsajt Ministarstva poljoprivrede, trgovine, šumarstva i vodoprivrede, 28.9.2011.\nKURS "ANALIZA INVESTICIJA U HARTIJE OD VREDNOSTI" U ORGANIZACIJI BEOGRADSKE BERZE BIĆE ODRŽAN OD 4. DO 6. OKTOBRA 2011. GODINE\nU nameri da građanima olakša razumevanje objavljenih tržišnih informacija i finansijskih izveštaja, Beogradska berza će od 4. do 6. oktobra organizovati kurs "Analiza investicija u hartije od vrednosti".\n"Na obuci će posebno biti reči o osnovama fundamentalne i tehničke analize, kao preovlađujućih tehnika u analizi i predviđanju tržišnih trendova", objavila je Beogradska berza.\nInternet stranice svake berze, pa i Beogradske, služe da investitorima u akcije, obveznice i ostale hartije od vrednosti pruže optimalan i sveobuhvatan uvid u informacije o indeksima, prometu, tržišnoj kapitalizaciji i ostalim opštim tržišnim kretanjima na Berzi, ali i o poslovanju svake pojedinačne kompanije uključene na tržište, u formi prospekta, godišnjeg i polugodišnjeg finansijskog izveštaja i slično.\nU nameri da građanima olakša razumevanje objavljenih tržišnih informacija i finansijskih izveštaja, koji su javno dostupni preko internet stranice: www.belex.rs, Beogradska berza organizuje ovaj kurs.\nTokom kursa posebno će biti reči o osnovama fundamentalne i tehničke analize, kao preovlađujućih tehnika u analizi i predviđanju tržišnih trendova.\nKurs se održava u prostorijama Beogradske berze, Omladinskih brigada 1, Novi Beograd, a program je prilagođen najširem krugu polaznika.\nZa prijavu i detaljnije informacije o edukativnim aktivnostima Berze treba posetiti internet stranicu ili kontaktirati Berzu telefonom na broj: 011/311 - 7301 ili e-mailom: marketing@belex.rs.\nSEMINAR "JAVNE NABAVKE - ZAKONSKA REGULATIVA, REVIZIJA PRAVILNOSTI POSLOVANJA, DOBRA PRAKSA ZA NARUČIOCE I PONUĐAČE U POSTUPCIMA JAVNIH NABAVKI" BIĆE ODRŽAN 17. OKTOBRA 2011. GODINE\nTAZ, regionalna organizacija za edukaciju i naučna istraživanja iz ekonomskih i pravnih nauka, u saradnji sa institucijama Srbije, organizuje, jednodnevni, specijalistički seminar "Javne nabavke - zakonska regulativa, revizija pravilnosti poslovanja, dobra praksa za naručioce i ponuđače u postupcima javnih nabavki".\nSeminar će se održati 17. oktobra 2011. godine, u Beogradu, od 10:00 do 16:00 časova, u Hotelu "Palace", ulica Topličin venac br. 23, u sali "Beogradska panorama", na VI spratu.\n• Pravni okvir\n• Planiranje i kontrola\n• Revizija i analiza aktuelne prakse\n• Vrste i osobenosti postupaka javnih nabavki:\n- Restriktivni postupak\n- Pregovarački postupak sa objavljivanjem javnog poziva\n- Pregovarački postupak bez objavljivanja javnog poziva\n- Postupak javne nabavke male vrdenosti\n- Postupak narudzbenicom\n• Kako zaključiti više ugovora u jednom postupku javne nabavke?\n• Značaj uslova i kriterijuma u konkursnoj dokumentaciji\n• Postupak zaštite prava\n• Kako postati službenik za javne nabavke?\n• Dragana Stanković Nikolić, sertifikovani predavač koji vrši Jedinstveni program obuke službenika za javne nabavke po rešenju Ministarstva finasija Srbije\nIzvor: Taz, regionalna organizacija za edukaciju i naučna istraživanja iz ekonomskih i pravnih nauka, u saradnji sa institucijama Srbije, 27.9.2011.\nPRIVREDNA KOMORA BEOGRADA POZIVA PRIVREDNIKE DA DO 30. SEPTEMBRA POPUNE ANKETNI UPITNIK RADI OCENE POTREBA PRIVREDNIH SUBJEKATA ZA INFORMISANJEM I OBUKOM U VEZI SA PROCESOM APLICIRANJA I PRIPREME PROJEKATA ZA FONDOVE EVROPSKE UNIJE\nPrivredna komora Beograda poziva privrednike da do 30. septembra popune anketni upitnik (http://www.kombeg.org.rs/Komora/PR/PR.aspx?veza=3467) radi ocene potreba privrednih subjekata za informisanjem i obukom u vezi sa procesom apliciranja i pripreme projekata za fondove Evropske unije.\nRezultati ovog istraživanja biće dragoceni, jer će dati sliku o tome kakvi su kapaciteti privrednih subjekata u Republici Srbiji i koje vrste dodatne podrške su im potrebne. Na osnovu toga se mogu ubuduće kreirati programi podrške koji bi bili prilagođeni realnim potrebama vaših preduzeća.\nJedan od programa podrške biće i program jačanja kapaciteta preduzeća i uspešno apliciranje projekta u EU fondovima, u trajanju od godinu dana, koji će sprovesti Privredna komora Beograd.\nPoželjno je da upitnik bude popunjen u elektronskoj formi. Popunjavanje upitnika traje sedam minuta. Za dodatne informacije možete se obratiti Aleksandri Inić, savetniku u Privrednoj komori Beograda, aleksandra@kombeg.org.rs, +381 11 2641 355. lokal 131\nIzvor: Vebsajt Privredne komore Beograda, 27.9.2011.\nU SKLADU SA PRAVILNIKOM O OPŠTIM USLOVIMA ZA OBAVLJANJE DELATNOSTI ELEKTRONSKIH KOMUNIKACIJA – RATEL UPUTILA ZAHTEV IMAOCIMA OPŠTIH ODOBRENJA ZA DOSTAVLJANJE PODATAKA\nU cilju ažuriranja podataka, koje u Registru vodi Republička agencija za elektronske komunikacije, potrebno je da imaoci opštih odobrenja, izdatih u skladu sa ranije važećim propisima, dostave popunjen i potpisan Obrazac OB, koji je sastavni deo Pravilnika o opštim uslovima za obavljanje delatnosti elektronskih komunikacija po režimu opšteg ovlašćenja ("Sl. glasnik RS", br. 38/2011 i 44/2011 - ispr.) i nalazi se na Internet stranici Agencije: http://www.ratel.rs/uputstva_i_obrasci/internet_usluge.47.html\nObrazac OB treba da bude popunjen trenutno važećim podacima koji se odnose na:\n- podatke o operatoru,\n- vrste usluga koje se pružaju, kao i to da li se pružaju preko sopstvene ili zakupljene mreže,\n- vrste mreža koje se koriste za pružanje usluge.\nKao datum početka pružanja usluge navesti datum izdavanja odobrenja.\nRok za dostavljanje popunjenog obrasca je 15 dana od dana objavljivanja zahteva.\nIzvor: Vebsajt Republičke agencije za elektronske komunikacije, 23.9.2011.\nNEOPHODNA IZMENA ZAKONA O BEZBEDNOSTI HRANE ZBOG NEMOGUĆNOSTI DOBIJANJA ODGOVARAJUĆIH CERTIFIKATA, ŠTO UTIČE NA SMANJENJE PROIZVODNJE I IZVOZA\nNemogućnost dobijanja HELT certifikata koji je neophodan prilikom izvoza, značajno utiče na smanjenje proizvodnje pa i na nemogućnost već dogovorenog izvoza kod mnogih preduzeća. Zbog toga je neophodno da se hitno menja Zakon o bezbednosti hrane koji reguliše ovu materiju. To su zatražili privrednici na sednici Grupacije dijetetskih namirnica i dečje hrane u Privrednoj komori Srbije.\nSekretar Udruženja za poljoprivredu PKS Milan Prostran je naglasio da su privrednici na sednici Grupacije PKS izneli ovaj problem i inicijativu da se o tome informišu nadležna ministarstva, zdravstva i poljoprivrede, kako bi pokrenuli inicijativu za izmene u Zakonu. Obrazloženje za izmenu Zakona o bezbednosti hrane je, što proizvođači dijetetskih namirnica i dečje hrane imaju problema prilikom izvoza, jer ne mogu da dobiju odgovarakjući certifikat, koji traži strani kupac. Problem je više administrativne prirode, ali se mora rešiti jer smanjuje proizvodnju i zaustavlja izvoz ove industrije. To je posebno značajno u ovo vreme kada je izvoz pitanje opstanka države.\nGoran Stojković iz Ministarstva zdravlja ističe da je od strane privrednika već pokrenuta inicijativa za izmenu Zakona o bezbednosti hrane. Problem koji postoji, a to je nemogućnost dobijanja odgovarajućeg certifikata prevazilazio se davanjem mišljenja. Međutim, kupci nisu uvek bili zadovoljni sa takvom papirologijom.\nRadmila Bućan iz firme Impamil je istakla da proizvođači danas teško dolaze do kupaca u inostranstvu, pa često kada su već robu prodali ne mogu da je isporuče jer im probleme pravi nedostatak potrebne odgovarajuće paprilogije prilikom izvoza. U ovom slučaju to je dobijanje odgovarajućih certifikata. Na slične probleme je ukazala i Stanislava Malbaša iz "Svislajn-prfodukta", ističući da nedostatak odgovajućih certifikata utiče na smanjenje proizvodnje i izvoza.\nNa sastanku Grupacije je dogovoreno da se i ove godine u prvoj nedelji novembra u PKS održi sad već tradicionalni stručni skup,,Dečja hrana - kvalitet za ceo svet".\nIzvor: Vebsajt Privredne komore Srbije, 26.9.2011.\nNAJVIŠA I NAJNIŽA MESEČNA OSNOVICA ZA OBRAČUN DOPRINOSA OD 1. OKTOBRA 2011. GODINE\nČlan 42 ZAKONA O DOPRINOSIMA ZA OBAVEZNO SOCIJALNO OSIGURANJE ("Sl. glasnik RS", br. 84/2004, 61/2005, 62/2006, 5/2009 i 52/2011)\nNajvišu mesečnu osnovicu doprinosa čini petostruki iznos prosečne mesečne zarade isplaćene po zaposlenom u Republici prema poslednjem objavljenom podatku republičkog organa nadležnog za poslove statistike, a primenjuje se od prvog u narednom mesecu po objavljivanju podatka o prosečnoj mesečnoj zaradi isplaćenoj po zaposlenom u Republici. S obzirom da se taj podatak objavljuje krajem meseca za prethodni mesec, iznos najviše mesečne osnovice doprinosa menja se svakog prvog u mesecu.\nNajviša mesečna osnovica važi u svim slučajevima isplate zarade za mesec koja je veća od najviše mesečne osnovice bez obzira da li se radi o zaradi za pun fond sati ili za manji broj sati rada u mesecu\nNAJVIŠA od 1.10.2011. do 31.10.2011. / 266.425 (5 x 53.285)\nČlan 37. ZAKONA O DOPRINOSIMA ZA OBAVEZNO SOCIJALNO OSIGURANJE ("Sl. glasnik RS", br. 84/2004, 61/2005, 62/2006, 5/2009 i 52/2011)\nNAJNIŽA od 1.08.2011. do 31.10.2011. 18.446 55/2011\nZARADE: PROSEČNA ZARADA ISPLAĆENA U AVGUSTU 2011. GODINE U REPUBLICI SRBIJI IZNOSI 53285 DINARA, A NETO 38389 DINARA\nProsečna zarada isplaćena u avgustu 2011. godine u Republici Srbiji iznosi 53285 dinara. U odnosu na prosečnu zaradu isplaćenu u julu 2011. godine, nominalno je manja za 1,6% i realno za 1,6%.\nProsečna zarada bez poreza i doprinosa isplaćena u avgustu 2011. godine u Republici Srbiji iznosi 38389 dinara. U odnosu na prosečnu zaradu bez poreza i doprinosa isplaćenu u julu 2011. godine, nominalno je manja za 1,9% i realno za 1,9%.\n· Prosečna zarada isplaćena u avgustu 2011. godine u Republici Srbiji, u odnosu na prosečnu zaradu isplaćenu u avgustu 2010. godine, nominalno je veća za 12,9%, a realno je veća za 2,2%.\n· Prosečna zarada bez poreza i doprinosa isplaćena u avgustu 2011. godine u Republici Srbiji, u odnosu na prosečnu zaradu bez poreza i doprinosa isplaćenu u avgustu 2010. godine, nominalno je veća za 13,1%, a realno je veća 2,4%.\n· Prosečna zarada isplaćena u periodu januar–avgust 2011. godine u Republici Srbiji, u odnosu na prosečnu zaradu isplaćenu u periodu januar–avgust 2010. godine, nominalno je veća za 11,1%, a realno je manja za 1,4%.\n· Prosečna zarada bez poreza i doprinosa isplaćena u periodu januar–avgust 2011. godine u Republici Srbiji, u odnosu na prosečnu zaradu bez poreza i doprinosa isplaćenu u periodu januar–avgust 2010. godine, nominalno je veća za 11,2%, a realno je manja za 1,3%.\n2. Prosečne zarade po regionima Republike Srbije - avgust 2011. godine\n3. Indeksi zarada\n4. Indeksi zarada bez poreza i doprinosa\n5. Prosečne zarade po zaposlenom u Republici Srbiji, po delatnostima - avgust 2011. godine\nPOSLANICI SKUPŠTINE RS 11. OKTOBRA 2011. TREBA DA RAZMATRAJU REBALANS OVOGODIŠNJEG DRŽAVNOG BUDŽETA\nPoslanici Skupštine Srbije 11. oktobra treba da razmatraju rebalans ovogodišnjeg državnog budžeta, saopšteno je danas.\nVlada je 16. septembra utvrdila rebalans budžeta kojim su predviđeni prihodi od 707,35 milijardi dinara i rashodi od 850,9 milijardi. Tako će deficit iznositi 142,7 milijardi dinara, odnosno 4,5 odsto bruto domaćeg proizvoda.\nPredsednica Skupštine Srbije Slavica Đukić Dejanović sazvala je za utorak, 11. oktobar, prvu sednicu jesenjeg zasedanja, na kojoj će se, pored Predloga zakona o izmenama i dopunama Zakona o budžetu Republike Srbije za 2011. godinu, raspravljati i o predlozima odluka o davanju saglasnosti na odluke o izmenama i dopunama finansijskih planova za 2011. Republičkog fonda za penzijsko i invalidsko osiguranje, Republičkog zavoda za zdravstveno osiguranje i Nacionalne službe za zapošljavanje, koje je podnela vlada.\nU dnevni red uvršteni su i predlozi zakona o davanju garancije Srbiji u korist Komercijalne banke, a po zaduženju Građevinske direkcije Srbije, o potvrđivanju Okvirnog ugovora o zajmu između Banke za razvoj Saveta Evrope i Srbije i o potvrđivanju Sporazuma o zajmu između Srbije i Međunarodne banke za obnovu i razvoj.\nNa sednici će se raspravljati i o većem broju predloga zakona o potvrđivanju sporazuma, ugovora, konvencija i protokola iz različitih oblasti.\nMeđu njima su predlozi zakona o potvrđivanju Ugovora o garanciji (EPS projekat za "Kolubaru") Srbije i Evropske banke za obnovu i razvoj, Dodatnog protokola Sporazuma o izmeni i pristupanju Sporazumu o slobodnoj trgovini u Centralnoj Evropi, kao i protokola vlada Srbije i Belorusije o izmeni i dopuni, ranije potpisanog, sporazuma tih država o slobodnoj trgovini.\nPoslanici će raspravljati i o potvrđivanju Protokola vlada Srbije i Rusije o izuzecima iz režima slobodne trgovine i pravilima o određivanju zemlje porekla robe uz Sporazum Vlade SRJ i Vlade Rusije o slobodnoj trgovini između tih zemalja, potpisan 2000. godine.\nNa dnevnom redu će se naći i Sporazumi vlada Srbije i Azerbejdžana o podsticanju i uzajamnoj zaštiti ulaganja i o saradnji i uzajamnoj pomoći u carinskim pitanjima, kao i Sporazum o ekonomskoj saradnji vlada Srbije i Poljske.\nSkupština će razmatrati i predloge zakona o potvrđivanju Konvencije o smanjenju broja lica bez državljanstva, Sporazuma o osnivanju Međunarodne antikorupcijske akademije kao međunarodne organizacije i Sporazuma između vlada država učesnica Organizacije za crnomorsku ekonomsku saradnju (BSEC) o saradnji u borbi protiv kriminala.\nRazmatraće se i potvrđivanje dodatnog protokola o borbi protiv terorizma, koji se odnosi na Sporazum vlada učesnica BSEC-a u borbi protiv kriminala, a naročito njegovih organizovanih oblika, Sporazuma vlada Srbije i Crne Gore o policijskoj saradnji, Sporazuma o Centru za saradnju u oblasti bezbednosti, kao i o Sporazumu vlada Srbije i Azerbejdžana o saradnji u oblasti vanrednih situacija i Konvencije o Centru za sprovođenje zakona u jugoistočnoj Evropi.\nMeđu predloženim aktima su i predlozi zakona o potvrđivanju Protokola o privilegijama i imunitetima Centra za sprovođenje zakona u jugoistočnoj Evropi i o registrima ispuštanja i prenosa zagađujućih materija, uz Konvenciju o dostupnosti informacija, učešće javnosti u donošenju odluka i pravu na pravnu zaštitu u pitanjima životne sredine i Sporazuma vlada Srbije i Turske o saradnji u oblasti životne sredine.\nPoslanici će razgovarati i o potvrđivanju sporazuma o diplomatskim i službenim pasošima i vizama, koje je Vlada Srbije sklopila sa vladama Argentine, Istočne Republike Urugvaja, Venecuele i Kuvajta.\nU dnevni red uvršćeni su i predlozi zakona o potvrđivanju Sporazuma Vlade Srbije i Kabineta ministara Ukrajine o ukidanju viza za njihove državljane, Sporazuma srpske vlade i Saveta ministara Albanije o uzajamnom putovanju državljana, Sporazuma vlada Srbije i Rusije o međunarodnom drumskom saobraćaju, kao i amandmana na Konvenciju o međunarodnoj organizaciji za mobilne komunikacije preko satelita.\nPoslanici će se baviti i potvrđivanjem amandmana podnetih na Evropski sporazum o radu posada u vozilima u međunarodnom drumskom prevozu, Sporazuma vlada Srbije i Rusije o saradnji u oblasti turizma, Konvencije Međunarodne organizacije rada o radu pomoraca i Sporazuma vlada Srbije i Azerbejdžana o saradnji u oblasti kulture.\nPREDSTAVNICI DRUŠTVA SUDIJA SRBIJE OCENILI SU DA PRAVOSUDNI SISTEM SRBIJE ZATAŠKAVA NEPRAVILNOSTI O RAZREŠENJU SUDIJA TOKOM PROCESA REIZBORA\nOni su takođe rekli i da je revizija reizbora, koja je u toku, dokaz da su razrešenja bila neosnovana.\nOni su se žalili na neefikasnost rada Visokog saveta sudstva koji odlučuje o reviziji reizbora i naveli da je rad Saveta paralisan, odnosno da nema obezbeđenu većinu koja treba da odlučuje o reviziji odluka o nereizabranim sudijama.\nPredsednica Društva sudija Srbije Dragana Boljević rekla je na konferenciji za novinare da je EU obećano da u postupku revizije odluka neće učestvovati članovi VŠ koji su odlučivali u reziboru - Nata Mesarović, Snežana Malović, Boško Ristić i advokat Dejan Ćirić.\nVSS ima 11 članova, što znači da je "ostalo njih sedmoro za glasanje, pošto se odluke donose većinom glasova", rekla je Boljević i dodala je od preostalih sedam - Blagoje Jakšić nedavno pritvoren, a protiv Predraga Dimitrijevića podnet je predlog Skupštini Srbije da je u sukobu interesa.\n"Znači njih petoro može da glasa, a to nije većina", navela je ona i istakla da to znači da je paralisan rad VSS.\n"Zahtevamo od VSS da bez odlaganja odgovori kako će nastaviti dalji rad u reviziji reizbora. Zataškavanje neosnovanih razrešenja je razlog zbog kog se usporava revizija i zbog kog VSS u 30 odsto slučajeva od onih koje rešava ne donosi odluke. Pritvaranjem Jakšića revizija je dovedena u pitanje", navela je ona.\nBoljević je rekla da je dosad 87 sudija, koje nisu reizabrani, vraćeno na sudijsku funkciju i da je time dokazano da su oni bili nesonovano razrešeni.\n"VSS je dosad postupak revizije okončao u samo 20 odsto slučajeva, odnosno u 175 slučajeva, a još 660 čeka na reviziju. Kad je 15. juna odlučeno da počne revizija obećano je da će postupak biti okončan do kraja septembra", dodala je Boljević.\nPredstavnik Društva sudija Srbije Konstantin Mitić Brankić rekao je da je to društvo 24. septembra podnelo žalbu povereniku za informacije od javnog značaja protiv predstavnika VŠ, jer su neke sudije razrešene što nisu određene odluke donele u roku od 60 dana, a sam Savet ne poštuje isti rok.\nPREMA NOVOUSVOJENOM ZAKONU O PARNIČNOM POSTUPKU GRAĐANE U POSTUPKU PO PRAVNIM LEKOVIMA NE MORA DA ZASTUPA ADVOKAT, ŠTO JE PO RANIJIM PROPISIMA BIO USLOV\nDa je Skupština usvojila Zakon u prvobitnoj verziji to bi u praksi značilo da bi žalba sudu koju potpiše građanin koji nema novca ili ne želi da plaća usluge advokata, bila odbačena bez razmatranja.\nZaštitnik građana Saša Janković izrazio je danas zadovoljstvo time što je Skupština Srbije usvojila Zakon o parničnom postupku po kome građane u postupku po pravnim lekovima ne mora da zastupa advokat, kao što je to prvobitno bilo predviđeno.\nJanković je povukao i saopštenje u kojem je najavio da će pokrenuti postupak ocene ustavnosti spornih odredaba Zakona pred Ustavnim sudom.\n"Narodna skupština Srbije je u danu glasanja ipak prihvatila amandmane na Zakon o parničnom postupku povodom koga je zaštitnik građana danas dao saopštenje, te zaštitnik građana povlači saopštenje, i moli sredstva javnog informisanja uz izvinjenje da ga dalje ne objavljuju", kaže se u saopštenju.\nUSKORO: UREDBA KOJOM ĆE SE ROK PLAĆANJA ZA KORISNIKE BUDŽETSKIH SREDSTAVA OGRANIČITI NA 60 DANA, KAO I PROPISI KOJI ĆE POSLODAVCE OBAVEZATI DA UPLAĆUJU POREZE I DOPRINOSE NA ZARADE KAO I OSNIVANJE RAZVOJNE BANKE SRBIJE\nPremijer Cvetković u razgovoru sa delegacijom Foruma malih i srednjih preduzeća, uoči obeležavanja Evropske nedelje malih i srednjih preduzeća u Srbiji, najavio i usvajanje propisa koji će poslodavce obavezati da uplaćuju doprinose i poreze na zarade kao i osnivanje Razvojne banke Srbije.\nCvetković je istakao da je sektor malih i srednjih preduzeća od izuzetnog značaja za ekonomski razvoj Srbije i da su Vlada Srbije i resorna ministarstva zainteresovana za stalni dijalog radi rešavanja svih problema sa kojima se preduzetnici suočavaju.\nPredstavnici malih i srednjih preduzeća dostavili su Vladi predlog mera i podvukli da je dijalog koji imaju sa Vladom od izuzetnog značaja.\nPremijer Cvetković je istakao da je Vlada Srbije već razmatrala te predloge i da je većina njih u završnoj fazi realizacije.\nPredsednik Vlade Srbije upoznao je učesnike sastanka sa aktuelnom makroekonomskom situacijom, aranžmanom sklopljenim sa Međunarodnim monetarnim fondom iz predostrožnosti, kao i rebalansom budžeta, navedeno je u saopštenju vladine kancelarije za saradnju s medijima.\nPREMA PREDLOGU IZMENA UREDBE O VRSTI, KOLIČINI I VREDNOSTI ROBE NA KOJU SE NE PLAĆAJU UVOZNE DAŽBINE, BEZ CARINE ĆE MOĆI DA SE UVEZE ROBA VREDNOSTI DO 70 EURA\nVlada Srbije trebalo bi iduće sedmice da razmotri predlog za podizanje granice za bescarinski uvoz robe sa 45 na 70 evra, izjavio je danas državni sekretar u Ministarstvu finansija Miodrag Đidić.\n"Pojednostavljeno rečeno, vi ste mogli da naručite robu iz inostranstva, knjigu recimo, čija je vrednost 50 evra i vi ćete platiti sve dažbine, jer je do sada bila oslobođena plaćanja carine roba vrednosti do 45 evra. Sada se to menja pa roba u vrednosti do 70 evra ne podleže plaćanju carine", rekao je Đidić.\n"Znači to su one pošiljke koje stižu poštom, kada vam pošalje neko iz inostranstva, ili kad kupite neku robu u inostranstvu, a dobijete je u paketu", precizirao je on.\nOčekuje se da na ovaj način bude uklonjena još jedna prepreka za funkcionisanje servisa "Pejpal", najpoznatijeg posrednika u plaćanju preko interneta.\nMinistarstvo finansija je, kako je ukazao Đidić, analizirajući efekte primene Uredbe o vrsti, količini i vrednosti robe na koju se ne plaćaju uvozne dažbine, uočilo potrebu za povećanjem dosadašnjeg iznosa carinske povlastice s obzirom da se veliki broj lica obratio sa primedbom da je propisan iznos nedovoljan i da ne može da obuhvati ni minimalnu vrednost robe koja se najčešće šalje.\nUglavnom se radi o robi koju šalju lica na privremenom radu u inostranstvu najbližoj familiji.\nEfekti koje bi ova mera trebalo da ima na budžet se, na osnovu podataka dobijenih od Uprave carina za 2010. godinu, kada je po ovom osnovu uvezeno robe u vrednosti od 11.000 evra, mogu proceniti na oko 1.700 evra (primenom jedinstvene stope carine od 10 odsto).\nTakođe, namera je i da se izađe u susret poslovnoj zajednici povećanjem granice za pošiljke male vrednosti nekomercijalne prirode sa 25 na 50 evra.\nNa ovaj način se stvaraju mogućnosti za razvoj elektronske trgovine, a postiže se i ušteda u troškovima obrade pošiljki.\nGubitak budžeta po osnovu prihoda od carine bi u ovom slučaju iznosio oko 26.000 evra, imajući u vidu podatke Uprave carine za uvoz u 2010. godini.\nSARADNJA VOJVODINE I BRATISLAVSKOG REGIONA\nVojvodina i Bratislavski samoupravni region potpisali su sporazum o saradnji kojim se otvara prostor za dalje unapređenje odnosa dve regije. Nauka, kultura, zajedničko lobiranje pred evropskim fondovima u Briselu, saradnja u okviru Dunavske strategije samo su neke od oblasti potpisanog sporazuma o saradnji dve regije. Ipak, ekonomska saradnja i međusobne investicije i dalje predstavljaju najvažniju oblast.\n"Slažem se da investicije treba privući u Vojvodinu i mi ćemo raditi na tom planu. Slovačke investicije treba privući u Vojvodinu i na tome ćemo zajedno raditi", kaže Gabrijela Nemet, potpredsednica Bratislavskog samoupravnog regiona.\n"Ono što me čini srećnim je činjenica da naši partneri, kao ni mi, nisu spremni da ostanu samo na Sporazumu kao okviru za komunikaciju i na formalnom susretanju jednom godišnje, već ga doživljavaju kao mogućnost, potencijal i šansu da zajednički realizujemo zajedničke projekte", kaže Bojan Pajtić, predsednik Vlade Vojvodine.\nS obzirom na to da slovačka autoindustrija u poslednjih nekoliko godina beleži znatan rast, najveće mogućnosti za upošljavanje vojvođanske privrede, tvrde u Vojvođanskom investicionom fondu, jesu u ovoj oblasti industrije.\nPoseta delegacije Bratislavskog regiona Vojvodini, bio je prilika da se potencijalni partneri upoznaju sa poslovnom klimom i mogućnostima u pokrajini.\nKOMISIJA ZA AKREDITACIJU I PROVERU KVALITETA AKREDITOVALA JE JOŠ DVA PRIVATNA UNIVERZITETA, PA JE TRENUTNO U SRBIJI 15 UNIVERZITETA SA DOZVOLOM ZA RAD\nOd ukupno 15 univerziteta osam je državnih i sedam privatnih.\nAkreditovani su Evropski univerzitet i Union - Nikola Tesla, obe ustanove iz Beograda, rekla je Tanjugu predsednica KAPK Vera Vujčić i navela da su još četiri ustanove u postupku akreditacije i za njih će ishodi biti poznati do 1. novembra.\nTri od ta četiri univerziteta - Univerzitet Alfa (bivši Univerzitet Braća Karić), Internacionalni univerzitet u Novom Pazaru i beogradska Akademija lepih umetnosti, ne zadovoljavaju neophodan uslov o postojanju studijskih programa u tri polja i na tri nivoa, odnosno za školovanje na osnovnim, diplomskim i doktorskim studijama, rekla je Vujčićeva.\nUniverzitet Union tokom postupka akeditacije podelio se na dva univerziteta i drugi deo te ustanove je pod aktom upozorenja, rekla je predsednica KAPK i najavila da će od iduće godine akreditacija krenuti od početka, proverom visokih strukovnih škola, jer se taj proces ponavlja na svakih pet godina.\nOd akreditovanih državnih univerziteta tri su u Beogradu (Univerzitet u Beogradu, Univerzitet umetnosti i Univerzitet odbrane) i po jedan u Novom Sadu, Nišu, Kragujevcu, Prištini, Novom Pazaru.\nMeđu privatnim univerzitetima, ranije su akreditovani beogradski Singidunum, Megatrend, Metropolitan, Privredna akademija u Novom Sadu i Edukons u Sremskoj Kamenici.\nODLUKA O ODLAGANJU PRIMENE ODREDBE O OBAVEZNIM ZIMSKIM GUMAMA BIĆE OBJAVLJENA NAREDNE SEDMICE\nPomoćnik ministra za puteve i bezbednost saobraćaja Ministarstva za infrastrukturu i energetiku Dragan Jovanović izjavio je danas u Nišu da će primena odredbe o zimskim gumama na sva četiri točka biti odložena za godinu dana.\n"Za predstojeću zimsku sezonu vozači će biti u obavezi da imaju gume sa šarom dubine preko četiri milimetra samo na pogonskim točkovima", rekao je Jovanović novinarima tokom održavanja stručnog skupa o bezbednosti saobraćaja.\nOdluka o odlaganju primene odredbe o zimskim gumama biće objavljena naredne sedmice, najavio je Jovanović.\nOn je dodao da je ta odluka predviđena na osnovu ranijih konsultacija ministra infrastrukture i energetike Milutina Mrkonjića i ministra unutrašnjih poslova Ivice Dačića.\nJovanović je rekao da je odluka o odlaganju ove odredbe usledila kako bi se pomoglo građanima Srbije u periodu krize i kako bi se odlaganjem te obaveze rasteretili kućni budžeti.\nStručni skup o bezbednosti saobraćaja u oblasti osposobljavanja kandidata za vozače i tehničke ispravnosti vozila organizovali su Udruženje za unapređenje saobraćaja Srbije i Visoka škola strukovnih studija za menadžment u saobraćaju iz Niša.\nSTEČAJ - BANKROT - NAGRADA\nZbog čega 95 odsto preduzeća u kojima je pokrenut stečaj ide u bankrot, bez obzira na to što Zakon o stečaju i Pravilnik o nagrađivanju stečajnih upravnika podjednako nagrađuju i bankrot i reorganizaciju. U Zapadnobačkom okrugu, za godinu dana 150 firmi je otišlo u stečaj, a manje od pet odsto nastavilo je rad.\nDa li je bankrot brži put do nagrade za stečajne upravnike, koja prosečno iznosi oko 10 hiljada evra?\nUSKORO PORTAL NA KOJEM ĆE LOKALNE SAMOUPRAVE DOBIJATI SAVETE I REŠENJA KONKRETNIH PROBLEMA U PRIMENI ZAKONA O PLANIRANJU I IZGRADNJI\nMinistar životne sredine, rudarstva i prostornog planiranja Oliver Dulić najavio je danas da će na sajtu Ministarstva biti otvoren portal na kojem će lokalne samouprave dobijati savete i rešenja konkretnih problema u primeni Zakona o planiranju i izgradnji, što će ubrzati proces izdavanja građevinskih dozvola.\nDulić je, na okruglom stolu "Dve godine zakona o planiranju i izgradnji", prihvatio ocenu učesnika da su konverzija prava korišćenja građevinskog zemljišta u pravo svojine i efikasnost u pribavljanju građevinske dozvole izazvale najviše oprečnih mišljenja.\nDulić je rekao da ima teškoća u praksi, a da u drugostepenom postupku pred ministarstvom ima 14.000 predmeta, koje sedmoro ljudi treba da reši.\nU delu debate koja se ticala Luke Beograd, Dulić je rekao da investitor treba da odluči da li će platiti cenu zemljišta, ili čekati odluku sudskih instanci.\nČlan Upravnog odbora nacionalne alijanse za lokalni ekonomski razvoj Ernest Bode rekao je da su sadašnji pravni okviri nejasni, nepotpuni i ponekad kontradiktorni, navodi se u saopštenju.\nOTVORENA SRPSKO-BUGARSKA FABRIKA LEKOVA U STARIM BANOVCIMA\nNova fabrika lekova i drugih farmaceutskih proizvoda kompanije "Ivančić i sinovi" otvorena je danas u Starim Banovcima, a, kako je najavilo njeno rukovodstvo, u narednom periodu biće zaposleno više od sto novih radnika.\nGeneralni direktor kompanije "Ivančić i sinovi" Bratislav Ivančić rekao da je nova fabrika izgrađena u saradnji sa bugarskom kompanijom "Sofarm", a da je ta investicija vredna četiri miliona evra, te da predstavlja prvu fazu ukupne investicije od osam miliona evra.\nDruga faza, kako je naveo, planirana je za naredni period čime će biti zaokružen ceo proizvodni postupak od granulacije do pakovanja.\nIvančić je istakao da je planirano da se do kraja godine zaposli 50 radnika, a da se na kraju celokupne investicije popuni ukupno 110 novih radnih mesta.\nOn je rekao da je planiran izvoz kompanije "Ivančić i sinovi" za ovu godinu milion evra i da očekuje povećanje u narednoj godini čemu bi trebalo da doprinese i nova investicija.\nIvančić je istakao da se nada da će ta investicija biti podstrek ostatku domaće farmaceutske industrije da se pokrene.\nOtvaranju je prisustvovao i potpredsednik Vlade Srbije Božidar Đelić, koji je rekao da je veoma važno da u momentu ekonomske krize postoje i primeri novih ulaganja.\nĐelić je naveo da je otvaranje zajedničke fabrike srpskog i bugarskog partnera i primer dobrih odnosa dve zemlje.\nOn je dodao da će saradnja omogućiti tim kompanijama da obezbede plasman proizvoda na tržište zapadnog Balkana gde iskustva ima srpska firma, ali i istočne Evrope gde iskustva ima bugarska kompanija.\nĐelić je odgovarajući na pitanja novinara rekao da je rebalansom budžeta za 2011. godinu, koji je u skupštinskoj proceduri, predviđeno da Republički fond za zdravstveno osiguranje (RFZO) bude u stanju da obezbedi likvidnost i poštuje rokove isplate onima koji se nalaze u zdravstvenom sistemu.\nOn je objasnio da je Vlada Srbije svesna problema likvidnosti u zdravstvenom sistemu, kao i da će jedan od bitnih prioriteta u rebalansu budžeta za ovu i budžeta za narednu godinu biti da RFZO obezbedi likvidnost.\nĐelić je dodao da Srbija želi da omogući normalno funkcionisanje zdravstvenog sistema i da gradi sopstvenu farmaceutsku industriju, a da je za to potrebno da sistem funkcioniše i da ne bude zastoja.\nMinistar zdravlja Bugarske Stefan Konstantinov, koji je prisustvovao otvaranju fabrike, rekao je da je zajednička investicija dve firme početak još bolje saradnje Bugarske i Srbije.\nPredsednik opštine Stara Pazova Goran Jović rekao je da dobro što se u vreme ekonomske krize otvaraju nove fabrike i dodao da se na teritorije te opštine nije povećavala nezaposlenost od kada je počela ekonomska kriza.\nOn je podsetio da je ta opština davala logističku podršku za izgradnju fabrike i da će to činiti i ubuduće prilikom novih investicija.\nNova fabrika, površine 2.400 metara kvadratnih, trebalo bi da ostvari četiri puta veću proizvodnju lekova od dosadašnje produkcije kompanije "Ivančić i Sinovi".\nNjeno rukovodstvo očekuje da fabrika godišnje proizvodi više od osam miliona pakovanja domaćih i licenciranih lekova, tableta, kapsula i drugih medicinskih proizvoda.\nNAGRADE I OTPREMNINE PROSVETNIM RADNICIMA POSLE REBALANSA BUDŽETA\nMinistar prosvete i nauke Žarko Obradović potvrdio je u Novom Sadu da će jubilarne nagrade i zaostale otpremnine biti isplaćene prosvetnim radnicima, ali sa izvesnim zakašnjenjem dok se ne usvoji rebalans budžeta za ovu godinu, najverovatnije 11. novembra.\n"Nagrade i otpremnine nisu pitanje dobre volje, nego samo stanja budžeta, odnosno raspoloživog novca. O tome ću ovih dana razgovarati s premijerom i ministrom finansija Mirkom Cvetkovićem, a onda ću biti u situaciji da zvanično obavestim javnost o rokovima", dodao je on u izjavi novinarima nakon polaganja kamena temeljca za nadgradnju Osnovne škole "Svetozar Marković - Toza".\nPrema njegovim rečima, Zakonom o budžetskom sistemu za 2011. godinu garantovana su sredstva za jubilarne nagrade, a na lokalnim samoupravama je da to i ostvare.\n"Znam da je veoma mali broj opština i gradova to i učinio, upravo zbog nedostatka novca prouzrokovanog smanjenjem nivoa transfernih sredstava. Rebalansom budžeta ćemo obezbediti novac za nagrade i otpremnine unazad tri godine, a onda ćemo, u saradnji sa sindikatima, rešiti to pitanje", rekao je ministar.\n"Sve što smo prihvatili kao obavezu ćemo i ispuniti, uz zakašnjenje od nekoliko nedelja, a prema informacijama koje sam jutros dobio Skupština Srbije će o rebalansu budžeta raspravljati 11. novembra", rekao je Obradović.\nMalo nastavnika će ostati bez posla\nMinistar prosvete i nauke izjavio je da će malo nastavnika širom Srbije ostati bez posla, uprkos tome što je zbog niskog nataliteta smanjen broj učenika, a time i razreda.\n"U celoj Srbiji samo 158 nastavnika uopšte ne drži nastavu, njih oko 2.100 ima nedovoljan fond časova od 10 do 50 odsto, ali u isto vreme postoji i nešto više od 2.000 predavača za koje su škole iskazale potrebu", ukazao je ministar.\nPrema njegovim rečima, resor na čijem je čelu, zajedno sa školskim upravama, proveriće sve dostavljene podatke i pomoći nastavnicima s nedovoljnim brojem časova da ih dopune, a čak i za pomenutih 158 ljudi koji ni ne odlaze u učionice pokušati da nađe adekvatan posao.\nSmanjen broj odeljenja\n"U protekle tri godine smo smanjili broj odeljenja za skoro 1.600, a to nije uslovilo velika pomeranja, niti potrese u obrazovnom sistemu. To govori da radimo sistematski, da sarađujemo sa školskim upravama i sindikatima u traženju rešenja koja neće dovesti u pitanje kvalitet obrazovanja, ali neće ni izazvati socijalne potrese", nastavio je Obradović.\nVeliki problem za čitavo društvo, međutim, kako je istakao, predstavlja loša demografska situacija u Srbiji.\n"Želeli bismo da imamo više dece u školama, a u uslovima kada ih je sve manje logično je da moramo sistem da racionalizujemo, da na najbolji način koristimo novac koji nam je na raspolaganju. Istovremeno želimo da stalno unapređujemo kvalitet obrazovanja i da ne dovedemo u pitanje pravo dece na obrazovanje, uključujući i učenje na maternjem jeziku, što u uslovima krize nije lako", zaključio je Obradović.\nZAKON O RESTITUCIJI UDALJIĆE SRBIJU OD EVROPE IZJAVIO JE DRŽAVNI SEKRETAR MAĐARSKOG MINISTARSTVA SPOLJNIH POSLOVA\nZakon o restituciji, koji je usvojila skupština Srbije, udaljiće tu zemlju od Evrope, izjavio je državni sekretar mađarskog ministarstva spoljnih poslova Žolt Nemet.\nNemet je rekao da je pozvao srpskog ambasadora u Mađarskoj i izneo mu stav mađarske vlade koja smatra da ovaj zakon koji je izglasan juče ne približava Srbiju Evropi, javila je mađarska novinska agencija MTI.\nMađarski zvaničnik je rekao da će ovaj zakon u svom sadašnjem obliku oživeti princip kolektivne krivice, budući da, prema srpskom zakonu, oni koji su bili pripadnici okupacionih snaga od 1941. do 1945. godine i njihovi potomci nemaju pravo na obeštećenje.\n"To u stvari znači da su ovim zakonom izuzeti svi etnički Mađari u Vojvodini", kazao je Nemet.\nONO ŠTO JE ZAHTEV I NAŠIH PRIVREDNIKA I STRANIH INVESTITORA JE DA SE SPREČI NEIZVESNOST I RIZIK KOJE SA SOBOM NOSE PREVELIKE OSCILACIJE DINARA\nMinistar ekonomije i regionalnog razvoja Nebojša Ćirić izjavio je da se ne zalaže za uvođenje fiksnog kursa i Monetarnog odbora, već za obezbeđivanje stabilnog kursa, gde će oscilacije vrednosti dinara u odnosu na evro biti manje.\n"Zalažem se za to da u prvom redu Narodna banka Srbije obezbedi da oscilacije kursa ne budu između 20 i 25 odsto, jer to obesmišljava bilo kakvo planiranje i pripremu godišnjih biznis planova", rekao je on i ukazao da je to primarni zahtev privrede.\nOno što je zahtev i naših privrednika i stranih investitora je da se spreči neizvesnost i rizik koje sa sobom nose prevelike oscilacije dinara, dodao je on u izjavi novinarima.\nĆirić je rekao da je fluktuirajući kurs koji je kod nas na snazi, pomogao da krajem 2008. i 2009. godine kroz takva pomeranja lakše prebrodimo ekonomsku krizu.\n"Kurs treba da odslikava odnos ponude i tražnje ali i da sa druge strane odražava proizvođački kapacitet domaće ekonomije", rekao je Ćirić.\nNa pitanje kome odgovara takav kurs, Ćirić je rekao da to zavisi od toga na kom nivou se taj kurs uspostavlja.\n"Što dinar ima manju vrednost prema evru to više odgovara našim izvoznicima, i obrnuto", rekao je Ćirić.\nZaštitnik građana Saša Janković izrazio je zabrinutost zbog učestalih incidenata kojima je u osnovi mržnja i apelovao na solidarnost i toleranciju među različitim društvenim grupama.\nOmbudsman je podsetio da bi svako ko toleriše, podstiče i sprovodi akte mržnje i netolerancije prema pripadnicima druge društvene grupe trebalo da zna da time ne samo da krši prava članova te grupe, već i da slabi snagu svoje zemlje.\nPRAVNI FAKULTET PROSLAVIO 203. ROĐENDAN\nNajstarija visoka pravna škola u Srbiji, Pravni fakultet Univerziteta u Beogradu obeležio je 203 godine rada, fakultetsku slavu Krstovdan, a u zgradi fakulteta, koja je inače pod zaštitom države, danas je otvoren i muzej.\nODRŽAN SKUP POSVEĆEN OBELEŽAVANJU MEĐUNARODNOG DANA PRAVA JAVNOSTI DA ZNA, 28. SEPTEMBAR\nU Beogradu je u organizaciji Poverenika za informacije od javnog značaja i zaštitu podataka o ličnosti, Koalicije za slobodan pristup informacijama, NUNS i UNS, OEBS i UNDP, uz učešće velikog broja predstavnika medija, NVO, organa vlasti, kao i članova diplomatskog kora održan skup posvećen obeležavanju Međunarodnog dana prava javnosti da zna, 28. septembra.\nSkupu su se obratili: g-din Tomas Mor, zamenik šefa Misije OEBS u Srbiji, nj.e. Nils Ragnar Kamsvag, ambasador Kraljevine Norveške u Republici Srbiji, g-din Viljem Infante, stalni predstavnik UNDP u Republici Srbiji, g-din Milan Marković, predstavnik Vlade i ministar za ljudska i manjinska prava, državnu upravu i lokalnu samoupravu i poverenik Rodoljub Šabić.\n"I ove, kao i pet prethodnih godina obeležavamo Međunarodni dan prava javnosti da zna. To je prilika da podsetim na to da u primeni Zakona o slobodnom pristupu informacijama ima evidentnih rezultata, ali da nam to ne daje za pravo da budemo zadovoljni. Stanje u oblasti slobode pristupa informacijama se menja nedovoljno brzo. Usled toga propuštamo priliku da ostvarimo neophodne rezultate u daljoj demokratizaciji, racionalizaciji aparata vlasti, uspostavljanju kvalitetnijih odnosa u medijskoj sferi, i, to posebno naglašavam u borbi protiv zloupotreba, kriminala i korupcije.\nUpravo zato, na ovaj dan, koji preko stotinu zemalja u svetu obeležava na sličan način, ima smisla odati priznanje naporima i rezultatima onih organa vlasti koji kvalitetno unapređuju svoje odnose sa javnošću."\nIzvor: Izvod iz vesti sa vebsajta Poverenika za informacije od javnog značaja i zaštitu podataka o ličnosti, 28.9.2011.\nPOPIS STANOVNIŠTVA BIĆE ODRŽAN OD 1. DO 15. OKTOBRA: • Preliminarni rezultati popisa, podaci o broju stanovnika i domaćinstava biće poznati 15. novembra, a od 15. septembra naredne godine će početi da se objavljuju konačni rezultati, dok ceo posao mora da bude završen do decembra 2013. godine •\nNačelnik Odeljenja za popis u Republičkom zavodu za statistiku Snežana Lakčević izjavila je danas da građani tokom predstojećeg popisa stanovništva neće morati da odgovore na četiri pitanja - o nacionalnoj pripadnosti, veroispovesti, maternjem jeziku i invaliditetu.\nLakčević je u izjavi za agenciju Beta istakla da će popis stanovništva u Srbiji biti održan od 1. do 15. oktobra i da će više od 41.000 popisivača prvi put građanima postaviti i neka nova pitanja, poput pitanja o korišćenju interneta i načinu na koji stižu od kuće do posla ili škole.\nOna je navela da popisivač mora da zabeleži da građanin nije želeo da se izjasni o nekom od ovih pitanja, i dodala da se pitanje o invaliditetu i takvoj vrsti zdravstvenih problema prvi put postavlja na popisu u našoj zemlji.\nPrema njenim rečima, ukoliko građanin odbije da se popiše i da podatke, popisivač će prvo obavestiti popisnog instruktora i popisnu komisiju, a ako ni to ne urodi plodom, izriče se kazna od 20.000 do 50.000 dinara.\n"Ako popisivač u stanu zatekne punoletno lice, ono će dati i podatke o ostalim članovima domaćinstva", naglasila je Lakčević.\nOna je saopštila da je potrebno da punoletno lice u tom trenutku zna jedinstvene matične brojeve članova porodice, pri čemu se broj može pročitati i sa papira i nije neophodno da se dokumenta daju na uvid.\n"Ukoliko građani prilikom popisa budu nosili i zdravstvene knjižice, popisivači će iz njih prepisati šifre radnih delatnosti", dodala je Lakčević.\nPopisivači će imati legitimacije, a sam popis obavljaće se metodom intervjua, istakla je ona i napomenula da će popisivači pitanja čitati sa popisnog listića.\nLakčević je navela da se ove godine prvi put popisuju i beskućnici koji borave u prihvatilištima ili svratištima za decu i odrasle.\nOna je naglasila da će se na popisu odgovarati i na pitanje o tome kako se stiže od kuće do posla ili škole, kojom vrstom prevoza ili pešice, a popisivači će građane pitati i o tome da li znaju da u svakodnevnom životu koriste računar.\n"Interesuje nas da li građani znaju da rade obradu teksta, da rade sa tabelama, da li u svakodnevnom životu koriste internet i znaju li da primaju i šalju elektronsku poštu", saopštila je Lakčević i dodala da će se na taj način saznati koliko je kompjuterski pismenog stanovništva u Srbiji.\nOna je istakla da podatke koje su dobili popisivači moraju da čuvaju kao tajnu, a Zavod za statistiku podatke može da koristi samo u statističke svrhe.\nLakčević je napomenula i da će popis Srbiju koštati nešto manje od 2,7 milijardi dinara, a trošak između 330 i 350 dinara po stanovniku Srbiju svrstava među zemlje sa najjeftinije obavljenim popisom.\nPopis će, kako je navela, pokazati demografsku sliku Srbije, pri čemu je, nakon prošlog popisa 2002. godine, naša zemlja sa prosečnom starošću građana od približno 41 godinu svrstana među deset najstarijih država u svetskim razmerama.\nOna je saopštila da je prošli popis prvi put pokazao i da Srbija ima više stanovnika starijih od 65 godina nego stanovništva mlađeg od 15 godina.\nPreliminarni rezultati popisa, podaci o broju stanovnika i domaćinstava biće poznati 15. novembra, a od 15. septembra naredne godine počeće da se objavljuju konačni rezultati, dok ceo posao mora da bude završen do decembra 2013. godine.\nNaredni popis stanovništva predviđen je za 2021. godinu.\nIzvor: Press služba Vlade Republike Srbije, 28.9.2011.\nPRODAT 631.301 DRŽAVNI ZAPIS: • Aukcija pedesettronedeljnih državnih hartija od vrednosti održana 28. septembra 2011. godine •\nNa aukciji pedesettronedeljnih državnih zapisa Republike Srbije, održanoj 28. septembra 2011. godine, prodat je 631.301 državni zapis, ukupne nominalne vrednosti 6.313.010.000,00 dinara. To predstavlja 63,13 odsto obima emisije.\nDržavni zapisi su prodati po diskontnoj stopi od 13 odsto na godišnjem nivou, a na naplatu dospevaju 5. oktobra 2012. godine.\nNaredna aukcija pedesettronedeljnih državnih zapisa planirana je za 18. oktobar 2011. godine.\nIzvor: Vebsajt Uprave za trezor, 28.9.2011.\nObjavljeno u pravnoj bazi Paragraf Lex na današnji dan:\nCOMMISSION REGULATION (EC) No 1218/1999 of 14 June 1999 concerning the classification of certain goods in the Combined Nomenclature - "Official Journal of the European Communities", No L 148/9 of 15.6.1999 -\nCOMMISSION REGULATION (EC) No 169/1999 of 25 January 1999 concerning the classification of certain goods in the Combined Nomenclature - "Official Journal of the European Communities", No L 19/6 of 26.1.1999 -\nCOMMISSION REGULATION (EC) No 2376/1999 of 9 November 1999 concerning the classification of certain goods in the Combined Nomenclature - "Official Journal of the European Communities", No L 287/4 of 10.11.1999 -\nCOMMISSION REGULATION (EC) No 516/1999 of 9 March 1999 concerning the classification of certain goods in the Combined Nomenclature - "Official Journal of the European Communities", No L 61/16 of 10.3.1999 -\nCOMMISSION REGULATION (EC) No 701/1999 of 31 March 1999 concerning the classification of certain goods in the Combined Nomenclature - "Official Journal of the European Communities", No L 89/23 of 1.4.1999 -\nCOMMISSION REGULATION (EC) No 799/1999 of 16 April 1999 concerning the classification of certain goods in the Combined Nomenclature - "Official Journal of the European Communities", No L 102/8 od 17.4.1999 -\nCOMMISSION REGULATION (EC) No 964/1999 of 6 May 1999 concerning the classification of certain goods in the Combined Nomenclature - "Official Journal of the European Communities", No L 119/28 of 7.5.1999 -\nAktuelna mišljenja nadležnih ministarstava:\nMinistarstvo finansija: OBAVEZA PLAĆANJA KAMATE OBRAČUNATE ZBOG DOCNJE U PLAĆANJU POREZA DO KOJE JE DOŠLO UPLATOM DUGOVANOG IZNOSA NA POGREŠAN RAČUN - Zakon o poreskom postupku i poreskoj administraciji: član 68\nApelacioni sud u Kragujevcu: ISTICANJE IMOVINSKOPRAVNOG ZAHTEVA U KRIVIČNOM POSTUPKU PROTIV ŠTETNIKA - Zakon o obligacionim odnosima: čl. 376 i 377\nApelacioni sud u Kragujevcu: MERODAVNI PROPIS PRILIKOM ODLUČIVANJA O ZAHTEVU ZA NAKNADU ŠTETE PRIČINJENE OGLASOM - Zakon o oglašavanju: član 100\nApelacioni sud u Kragujevcu: PRESTANAK PRAVA NA NAKNADU NEMATERIJALNE ŠTETE ZBOG SMRTI OŠTEĆENOG - Zakon o parničnom postupku: član 380 stav 1 tačka 4)\nApelacioni sud u Kragujevcu: ROK ZASTARELOSTI POTRAŽIVANJA NAKNADE ZA EKONOMSKO ISKORIŠĆAVANJE PATENTA - Zakon o obligacionim odnosima: član 371\nApelacioni sud u Kragujevcu: UTVRĐIVANJE VISINE NOVČANE NAKNADE NUŽNOG DELA PREMA CENAMA U VREME PRESUĐENJA - Zakon o nasleđivanju: čl. 48 i 58\nUstavni sud: POVREDA PRAVA NA PRAVNU SIGURNOST DONOŠENJEM RAZLIČITIH ODLUKA OD STRANE SUDA POVODOM ISTE ČINJENIČNE I PRAVNE SITUACIJE - Ustav Republike Srbije: član 32 stav 1\nUstavni sud: POVREDA PRAVA NA SUĐENJE U RAZUMNOM ROKU U PARNIČNOM POSTUPKU U KOME JE PARNIČNI SUD SAM REŠIO PRETHODNO PRAVNO PITANJE IAKO POSTOJI PRAVNOSNAŽNA ODLUKA NADLEŽNOG UPRAVNOG ORGANA - Ustav Republike Srbije: član 32 stav 1\nUstavni sud: POVREDA PRAVA NA SUĐENJE U RAZUMNOM ROKU U PARNIČNOM POSTUPKU VOĐENOM RADI UTVRĐIVANJA STEČENE ZAJEDNIČKE IMOVINE U TOKU TRAJANJA BRAČNE ZAJEDNICE - Ustav Republike Srbije: član 32 stav 1\nUstavni sud: POVREDA PRAVA NA SUĐENJE U RAZUMNOM ROKU U RADNOM SPORU - Ustav Republike Srbije: član 32 stav 1\nEvropski sud za ljudska prava: ODLUKA EVROPSKOG SUDA ZA LJUDSKA PRAVA U PREDMETU MILOŠEVIĆ PROTIV SRBIJE (predstavka br. 20037/05) - ZLOUPOTREVA PRAVA NA PREDSTAVKU - Evropska konvencija za zaštitu ljudskih prava i osnovnih sloboda: član 35 stav 3


Šarović i Ljajić: Bojkot CEFTA-e dok Kosovo ne ukine takse | BiH i Kosovo, Ekonomija BiH | Al Jazeera Balkans\nŠarović i Ljajić: Bojkot CEFTA-e dok Kosovo ne ukine takse\nOdlukom Kosova dovedeno je u pitanje daljnje funkcioniranje CEFTA-e, kao i proklamirani principi stvaranja zajedničkog ekonomskog prostora na zapadnom Balkanu, poručila su dvojica ministara.\nDvojica ministara su uputili zajedničko pismo visokoj predstavnici Evropske unije za vanjske poslove i sigurnosnu politikuFena\nPredstavnici Bosne i Hercegovine i Srbije neće sudjelovati na sastancima radnih tijela organizacije CEFTA, koji će biti održani narednih dana, ponovljeno je nakon sastanka zamjenika predsjedavajućeg Vijeća ministara i ministra vanjske trgovine i ekonomskih odnosa Bosne i Hercegovine Mirka Šarovića i potpredsjednika Vlade i ministra trgovine, turizma i telekomunikacija Srbije Rasima Ljajića.\nNjih su dvojica razgovarali u Sarajevu o zajedničkim koracima koje će poduzeti povodom odluke Kosova o uvođenju sporne takse od 10 posto na sve vrste roba iz Bosne i Hercegovine i Srbije.\nOsim sastanaka radnih tijela organizacije CEFTA, najavljeno je da predstavnici Bosne i Hercefgovine i Srbije neće sudjelovati ni u radu ministarskog sastanka, koji će također biti održan u Prištini početkom narednog mjeseca, rečeno je u Ljajićevom kabinetu.\nSaopćeno je kako će odluka o bojkotu rada CEFTA-e biti na snazi sve dok Kosovo ne ukine sporne takse.\nObratili se i Federici Mogherini\nDvojica ministara su, također, uputili zajedničko pismo visokoj predstavnici Evropske unije za vanjske poslove i sigurnosnu politiku Federici Mogherini te drugim visokim dužnosnicima UNMIK-a, Njemačke i SAD-a kako bi poduzeli aktivnosti da Kosovo povuče odluke o taksi.\nPrema njihovim riječima, odlukom Kosova je dovedeno u pitanje daljnje funkcioniranje CEFTA-e, kao i proklamirani principi stvaranja zajedničkog ekonomskog prostora na zapadnom Balkanu.\nMjeru, koja podrazumijeva taksu od 10 posto na sve proizvode koji se uvoze na Kosovo, a porijeklom su iz Srbije i Bosne i Hercegovine, osim na proizvode međunarodnih brendova koji se proizvode u te dvije države, predložio je ministar trgovine Kosova Endrit Shala, tvrdeći da su takvi potezi međunarodna praksa.\nBiH i Kosovo\nZvizdić: Očekujem da Kosovo povuče odluku o porezu\nLjajić: Ili ukidanje takse, ili izlazak Kosova iz CEFTA-e


Gasttozz po PRVI PUT pred Čačanima u CAFÉ MONTANI - PressLider.rs\nGasttozz po PRVI PUT pred Čačanima u CAFÉ MONTANI\nČačak – Najvrelija žurka ovog leta očekuje Vas, u subotu 22. jula u cafe Montani. Po prvi put u Čačku paklenu atmosferu, na samo njemu svojstven način, napraviće Nenad Marinković poznatiji kao Gasttozz, prvi srpski vloger (tj. video bloger).\nKarte možete kupiti svakoga dana u klubu Montana ili kod promotera.\nNaziv njegovog vloga je Gastozz Stories i prvi put je postavio klip 6. novembra 2009. godine. Posebnu pažnju je privukao klip „Nafurana mala“. Ostali popularni klipovi su: „Pesma o fejsbuku“ koju je sam komponovao, parodija „Mala nevesta“, „How to kiss a devojka with usta and jezik“,\nSnimio je spot „Ne znam gde sam“ sa Mitrom Mirićem, Cvijom i MC Stojanom što je izazvalo oprečne reakcije kod ljudi koji prate ono što on radi.\nRezervišite svoje mesto na vreme i budite deo najbolje žurke u cafeu Montana!!!\nNEVERICA U PRILIKAMA Krmača tokom noći oprasila 21 PRASE →


Zanatski centar “Andrić” je porodična firma koja se bavi projektovanjem i izvođenjem termotehničkih instalacija. Počinje sa radom u aprilu 2001. godine i tokom decenije postojanja, uspeva da dostigne adekvatno pozicioniranje na tržištu, lako uočljiv kvalitet i realizaciju projekata primenjenih u prostorima različitih veličina, od stambenih, do velikih proizvodnih hala i poslovnih sistema.\nReč je o svim termičkim uslovima, nezavisno od toga da li je u pitanju grejanje ili hlađenje objekta.\nNovi poslovni i izložbeni prostor korisnicima usluga potpuno omogućava da se uvere o mogućnostima radova, asortimanu, kao i svim dodatnim informacijama neophodnim klijentu.\nU aprilu 2001. godine započeto je samostalno obavljanje delatnosti. Prva iskustva sticana su unutar najbližeg okruženja, s obzirom da je najstariji član porodice Andrić posedovao veliko iskustvo u postavljanju kućnih instalacija koje je godinama sticao radeći za drugu, poznatu i renomiranu firmu.\nPrvi poslovi Zanatskog centra su bili skromnog obima i uglavnom su to bile instalacije manjih stambenih jedinica. Radovi su izvođeni u Srbiji i Crnoj Gori u dvočlanom timu, projektant i majstor. Tako se radilo par godina.\n2004. godina je period u kome dolazi do osetnog proširenja delatnosti, kupovine poslovnog prostora i pre svega, realizacije složenijih poslova. Počinju da se izvode kompletni sistemi grejanja unutar stambenih i poslovnih zgrada. Poslova je sve više, upošljavaju se novi radnici, konstantno obnavlja oprema za rad i sklapaju poslovni ugovori o održavanju objekata dečjeg vrtića, škola…\nTokom 2008. godine pristupa se sve kompleksnijim poslovima, kao što su izvođenja parnih instalacija, toplovoda, gasnih instalacija i kotlarnica, toplotnih pumpi zemlja-voda, voda-voda…\nU to vreme Zanatski centar Andrić postaje ovlašćeni izvođač i serviser prestižnih kompanija u ovoj delatnosti, kao što su REHAU, REMEHA, VAILLANT, CENTROMETAL, BOSCH, LG.\nFirma se razvijala i uz primenu novih znanja ubrzo su realizovani poslovi koji do sada nisu rađeni na ovim prostorima. Jedan od takvih je grejanje saobraćajnica toplotnim pumpama, kada se prevazilaze problemi koje stvara led u saobraćaju, zatim grejanje trgova, ili izrada gasnih kontejnerskih kotlarnica i njihovo projektovanje.\n2010. godine je potpisan ugovor sa Užice gasom, i partnerstvo podrazumeva izvođenje kompletnih radova od merno regulacionog seta do bilo kog potrošača.\n2012. godine se ulazi u novu fazu razvoja. U skladu sa obimom posla proširen je i poslovni prostor, otvoren izložbeni salon, uposlen veći broj radnika, kao i još jedan iženjer-projektant. Potpisani su i novi ugovori sa firmama podizvođačima.\nU poslednjih pet godina porast obima usluga na godišnjem nivou se kretao od 20 do 30% tako da je prošle godine kupljen nov magacinski i kancelarijski prostor u Sevojnu veličine oko 500 m², gde je između ostalog, smešten i servis za Vaillant-ove proizvode. Proširen je vozni park i izvesno je da će u skorijem periodu doći do upošljavanja novih radnika, jer posla je sve više.\nLicencirani smo izvođač i serviser opreme vodećih svetskih kompanija


Ovo je 5 RAZLOGA da izvadite kovid propusnicu, a jedan ima veze sa NOVIM MERAMA – UDARNA VEST . rs\nOvo je 5 RAZLOGA da izvadite kovid propusnicu, a jedan ima veze sa NOVIM MERAMA\nsubota, 20. novembra, 2021 subota, 20. novembra, 2021 5 min read UdarnaVest .rs\nKovid propusnice uvedene su pre skoro mesec dana, a i dalje se vodi polemika oko toga da li su nam potrebne ili nisu. Iako su u startu „dočekane“ sa negodovanjem, ipak, bez sumnje, one su dale efekat, pre svega u pogledu vakcinacije. Iako je anketa pokazala da mladi ljudi „ne znaju“ zašto ne žele da se vakcinišu, ipak je sloboda večernjih izlazaka neke od njih motivisala da se opredele za imunizaciju.\nS druge strane, ovaj odgovor pokazuje da su samo nesigurni, te su oni koji se bave imunizacijom na dobrom putu da saznaju na koji način mogu objasniti mladima zašto je važna vakcinacija.\nS druge strane, kad su kovid propusnice u pitanju, sve češće se u javnosti polemiše oko toga da li će biti produžene na 24 časa, te da će možda biti potrebne i za sportska dešavanja, teretane, kao i za još neke uslužne delatnosti. Da li će se to dogoditi videćemo u narednom periodu, što će svakako zavisiti od trenutne epidemiološke situacije.\n1.Klubovi, splavovi, kafane\nKao mesta visokog rizika označeni su klubovi, splavovi, kafane… S obzirom da se virus prenosi kapljično, sasvim je logično da su mesta gde se igra, peva ili govori glasno, lako prenosi virus. S drug strane, delta soj zarazniji je do 10 puta, pa jedna osoba može zaraziti 8 do 10 osoba.\n– Delta soj je mnogo zaraznija varijanta i jedna osoba može zaraziti i do 10 osoba. Zatvorene prostorije gde se igra i peva, uz glasnu muziku, naravno da su mesta gde se lakše prenosi virus – objasnio je ranije za „Blic“ epidemiolog i član Kriznog štaba prof.dr Branislav Tiodorović.\nDakle, kako su lekari objasnili, ukoliko je u klubu petoro zaraženih, iz tog objekta može izaći 50 zaraženih, koji dalje mogu nastaviti da šire virus.\nDakle, kovid propusnice su neophodne za ugostiteljske objekte.\nAko se na to doda i mogućnost da se važenje kovid propusnica proširi i na teretane, bioskope, sportske centre i da budu neophodne 24 sata, onda je razlog više nego očigledan.\n2.Sa slavlja direktno u bolnicu\nTokom jeseni održan je veliki broj slavlja i svadbi, a bilo je primera kada su sa svadbe, direktno odlazili na bolničko lečenje. Korona je tokom prošle godine mnogim mladencima „pomrsila“ račune pa je veselja ove godine bilo znatno više nego inače. Od pre mesec dana, i za svadbu posle 22 časa, odnosno posle 20, neophodna je kovid propusnica.\n– Svakdonevmo imamo potvrde da su se ljudi zarazili na nekim slavljima, ali, to nažalost nije ništa novo. Mi svakodnevno imamo takve slučajeve, svi imamo pozive da idemo na neku proslavu, ali moj savet je da se strpe, da ne organizuju, biće vremena. Uvek je najrizičniji taj prostor, mali prostor, velika grupa, gde se peva, igra. Na takvim mestima jje sigurno 10 odsto zaraženih. Tu je jedan klaster koji se posle širi. Dakle, moj savet je kad su ovakvi pikovi epidemije, nikakve svadbe, nikakve proslave. Ako već morate da organizujete neki skup, ne više od dvoje, troje, četvoro ljudi i to opet uz oprez. Ne može niko biti siguran da nije nosilac virusa, izjavio je nedavno za „Blic“ pukovnik dr Ivo Udovičić, dikrektor VMC Karaburma.\n3.Kovid propusnice motivisale mlade\nMinistar zdravlja Zlatibor Lončar izjavio je da su kovid propusnice dale najbolje rezultate u motivisanju mladih da se vakcinišu i ponovio da je vakcinacija jedini način da pobedimo pandemiju i što pre se vratimo normalnom životu.\nMinistar je kazao da su ankete pokazale da najveći broj mladih na pitanje zašto ne želi da se vakciniše odgovara sa “ne zna“, kao i da je ideja da se u promociji vakcinacije na fakuletima uključe i studenti, posebno Medicinskog fakulteta gde je, kako kaže, vakcinisano više od 90 odsto studenata.\n– To je u planu da se radi u budućnosti, da naši stručnjaci više idu na fakultete, posebno one gde je manje vakcinisanih, ali i da uključe i studenti medicine – rekao je Lončar na panelu „Imunizacija mladih“. Kako je dodao, na Stomatološkom i Farmaceutskom fakultetu u Beogradu vakcinisano je više od 60 odsto studenata, a na Veterinarskom nešto ispod 60 odsto studenata.\n4.Vakcinisane osobe se brzo izbore sa virusom\nCilj vakcinacije je zaštiti sebe od teške kliničke slike, ali i zaštiti i druge. Koliko budemo imali vakcinisanih ljudi, od toga će zavisiti i dalje mutacije virusa. Dakle, što veći obuhvat vakcinacije, to manje prostora da virus opstaje. Kako lekari objašnjavaju, virus neće oslabiti, nego ćemo mi postati otporniji na njega.\nTakođe, ako je osoba vakcinisana, a inficira se, očekuje se da će se brže izboriti sa virusom, a samim tim u kraćem vremenskom periodu biti „zarazna“.\n5.Kovid propusnicama se nikome ne zabranjuje ulazak u objekat\nKovid propusnice ne krše ljudska prava, objašnjavaju stručnjaci, jer kako kažu nikome ništa nije zabranjeno samo je potrebno imati zeleni sertifikat. Šta to znači? To znači da je potrebno da je osoba ili vakcinisana, ili da je preležala virus u određenom periodu, ili da ima kod sebe negativan test.\nŠta je potrebno za kovid sertifikat?\n– dokaz o primljenoj drugoj, odnosno trećoj dozi vakcine protiv zarazne bolesti COVID-19 kojim se potvrđuje da vakcinacija nije starija od 210 dana,\n– negativan PCR test ne stariji od 72 sata,\n– negativan antigenski test ne stariji od 48 sati,\n– dokaz o preležanom kovidu u prethodnih 7 meseci, koji se potvrđuje pozitivnim PCR ili antigen testom,\n– pozitivan test na antitela (IgG), ne stariji od tri meseca, urađen u državnoj laboratoriji.\ncovid19rs, kovidpropusnice, kovidsertifikati\nAUSTRALIJAN OPEN ODLUČIO! Evo da li će Novak ukoliko je nevakcinisan moći da učestvuje\nDANAS JE ARANĐELOVDAN! Od današnjeg vremena mnogo toga će zavisiti, a evo šta BOLESNI treba da urade kako bi OZDRAVILI!


Beograd kao poslovna destinacija na sajmu IBTM WORLD 2019 - News - Turistički svet\nBeograd kao poslovna destinacija na sajmu IBTM WORLD 2019\nTuristička organizacija Beograda uspešno je predstavio kongresnu ponudu srpske prestonice na specijalizovanom sajmu „IBTM World 2019“ u Barseloni.\nVeliki broj unapred zakazanih sastanaka svedoci da je Beograd postao prepoznatljiva i poželjna međunarodna poslovna destinacija za organizaciju konferencija korporacija i podsticajnih putovanja, kao i kongresa asocijacija, navodi se u saopštenju TOB-a.\nU cilju privlačenja što više poslovnih događaja, TOB je u okviru svojih kongresnih aktivnosti, kako se dodaje, tokom tri dana trajanja sajma (od 19. do 21. novembra) predstavio kongresnu ponudu Beograda u okviru objedinjenog štanda Srbije, sa partnerima iz kongresne industrije- kongresnim hotelima i agencijama.\nKao rezultat ovih aktivnosti, Beograd će u narednih nekoliko godina biti domaćin velikih i važnih poslovnih skupova, navodi se u saopštenju.\n„IBTM World“, koji već 32 godine uspešno posluje kao vodeći međunarodni sajam kongresnog turizma i podsticajnih putovanja, najznačajniji je od svih „IBTM“ poslovnih događaja koje širom sveta organizuje „Reed Travel Exhibitions“, najveća kompanija za organizaciju sajmova turizma na svetu.\nTokom ovogodišnjeg sajma oko 15.000 učesnika, izlagača, kupaca i poslovnih posetioca imalo je priliku za stručno obrazovanje i umrežavanje u profesionalnom poslovnom okruženju.\nViše od 3.000 kupaca, donosilaca odluka u kompanijama i 2.700 izlagača iz celog sveta imali su više od 75.000 sastanaka „jedan na jedan“.


Cilj bio opstanak - Lazovićevoj Veroni sad ni Evropa nije daleko! | MONDOBA\nSerija A 21. kolo Verona Lece 3 0\n30. October, 17:06\nCilj bio opstanak - Lazovićevoj Veroni sad ni Evropa nije daleko! 0 Podijeli Podijeli na facebook Podijeli na twitter Podijeli na viber Pošalji na mail\n26.01.2020. / 16:59\nAutor mondo.ba 26.01.2020. / 16:59\nSrpski internacionalac asistencijom učestvovao u pobjedi nad Lećeom. Parma sigurna protiv Udinezea. Duel za zaborav Sampdorije i Sasuola.\nNa početku sezone cilj je bio isključivo opstanak, međutim 17 kola prije kraja Verona srpskog reprezentativca Darka Lazovića možda sanja i druge snove, s obzirom da se nakon trijumfa nad Lećeom nalazi na sjajnom devetom mjestu, uz samo dva boda manje od evro-vize:\nDa će upisati treći trijumf na posljednje četiri utakmice, tim sa "Bentegodija", koji je u ovom trenutku peti najbolji domaći tim u ligi i čak 14 bodova udaljen od zone ispadanja, nagovijestio je u 19. minutu.\nMigel Veloso je izveo korner sa lijeve strane, a poljski defanzivac Pavel Davidovič, kojeg je u prošlom kolu VAR "izvukao" od crvenog kartona, bježi posljednjoj liniji i udarcem glavom matira Gabrijela.\nBrazilski čuvar mreže je osam minuta kasnije morao da se preseli na klupu zbog povrede, ustupivši svoje mjesto Mauru Vigoritu, koji je, kao i Gabrijel, bio primoran da vadi loptu iz svoje mreže.\nU 34. minutu meča je Darko Lazović uputio idealan centaršut sa lijeve strane, a Mateu Pesini nije preostalo ništa drugo nego da se "pokloni" i, kao i Davidovič kod vodećeg pogotka, udarcem glavom odvede svoj tim do prijatne prednosti, koja je do kraja susreta uvećana za još jedan gol.\nKako smo već rekli, ekipa Ivana Jurića je upisala treću pobjedu na posljednja četiri meča u italijanskom šampionatu, te je "preotela" epitet najprijatnijeg iznenađenja prvenstva od Kaljarija i trenutno ima samo dva boda manje od tima sa Sardinije, koji u svojim rukama trenutno drži posljednju kartu za Evropu.\nEkipu Fabija Liveranija, koja ima samo bod više od timova u zoni ispadanja, prvi put je nadmudrio Rikardo Galjolo, a potom i Dejan Kuluševski, koji je, podsjetimo, nedavno potpisao višegodišnji ugovor sa Juventusom.\nTrenutak koji zaslužuje da se spomene dogodio se u 26. minutu, kada je direktan crveni karton kao posljednji igrač odbrane dobio Sasuolov Federiko Peluzo zbog prekršaja nad napadačem Sampe Manolom Gabijadinijem.\nTABELA: Juventus (-1) 51, Inter 48, Lacio (-2) 45, Atalanta 38, Roma (-1) 38, Kaljari 31, Parma 31, Milan 31, Verona (-1) 29, Torino 27, Bolonja 27, Fiorentina 25, Napoli (-1) 24, Udineze 24, Sasuolo 23, Sampdorija 20, Leće 16, SPAL 15, Đenova 15, Breša 15.\nSerija A fudbal Helas Verona Leće Parma Udineze Sampdorija Sasuolo


NSinfo: U petak u 12h ispred Spensa pleše više od 1.000 maturanata\nU petak u 12h ispred Spensa pleše više od 1.000 maturanata\nTradicionalna manifestacija „Ples maturanata 2019 Novi Sad”\nodržaće se u petak u 12 časova na platou Spensa.\nManifestacija će okupiti više od 1.000 đaka novosadskih srednjih škola i gimnazija koji će zajedno otplesati kadril. Koreografija se sastoji iz četiri dela, koje će maturanti, obučeni u plave i crvene majice, izvesti uz kompoziciju „Slepi miš“ Johana Šrausa.\nKao i prethodnih godina, manifestacija ima humanitarnu poruku i podiže svest o dijabetesu uz podršku Udruženja protiv dijabetesa „Novi Sad”, koji je za najsimpatičnije plesne parove spremio novčane nagrade, a maturante očekuju i nagradna putovanja koje je pripremila Turistička agencija „Modena travel”.\n... matura, maturski ples, Novi Sad, ples, spens


MEHMEDOVIĆ OŠTRO ODGOVORIO ‘PRVOJ TRUBI’ VUČIĆEVOG REŽIMA: PODSJEĆAM VAS NA ZLODJELA UPRAVO VAŠE SRBIJE | Hayat.ba\nMEHMEDOVIĆ OŠTRO ODGOVORIO ‘PRVOJ TRUBI’ VUČIĆEVOG REŽIMA: PODSJEĆAM VAS NA ZLODJELA UPRAVO VAŠE SRBIJE\nŠemsudin Mehmedović, zastupnik u Predstavničkom domu Parlamentarne skupštine Bosne i Hercegovine oštro je odgovorio Ivici Dačuću, predsjedniku Skupštine Srbije.\nKomentirajući tekst u kojem predsjednik Skupštine Srbije govori o Srbiji i manjem bh. entitetu RS, kazao je kako Beograd neće dozvoliti da se pritiscima i “ispod stola” promijeni dejtonski poredak u Bosni i Hercegovini. Također je dodao da su odnosi Srbije i RS primjer kako treba da izgledaju odnosi dvije najbliže zajednice.\nŠemsudin Mehmedović oštro je reagirao na riječi Dačića, tvrdeći da zaslugu za sva zla svijeta u BiH ima upravo Dačićev režim, kao i da je agresija na BiH ostala ispod stola neprincipijelnom stavu međunarodnih zvaničnika.\n-Okupacija ispod stola\nPonovo ‘prva truba’ Vučićevog režima prije Bosni. Za sva zla ovog svijeta u Bosni i Hercegovini, veliku zaslugu upravo ima vaš režim. Stoga vaša agresija na Bosnu jeste ostala ispod stola ali zahvaljujući neprincipijelnom stavu međunarodnih zvaničnika, kao i površnosti domaćih.\nZato vas podsjećam na zlodjela upravo vaše Srbije, koja je institucionalno podržavala paravojne organizacije, da počine GENOCID u Bosni. A za primjer nije mogao niko pojedinačno narediti upotrebu avijacije Srbije da bombarduje Bosnu i njen narod, do upravo institucije vaše privatne države. Stoga, najviše što možete uraditi za Bosanski narod i državu je da nas ostavite na miru. A mi ćemo znati urediti svoje odnose i bez vas – napisao je Mehmedović uz faksimil naređenja Blagoja Adžića, generala pukovnika tadašnjem izvršitelju naređenja Željku Ražnjatović Arkanu.\nU slučaju potrebe, gen. Mladić brinuće za podršku Tigrovima, Vukovima s Vučjaka i Bijelim orlovima kao i podršku avijacije. Pri tome se javiti direktno generalu Ninkoviću odnosno Stevanoviću i Bajiću.


VIDEO: Zeleni sneg se širi po Antarktiku | Novosadski informativni portal 021\nŽivot 22.05.2020. | 08:34\n"Više temperature mogle bi da stvore više okruženja pogodnih za život algi, kojima treba vlažan sneg rast", rekli su istraživači za CNN.\nKako se navodi u studiji objavljenoj u časopisu "Nature Communications", zelena snežna alga je mikroskopska ako se meri pojedinačno, ali kada organizmi istovremeno rastu, sneg postaje jarko zelen i može se uočiti čak iz svemira, rekli su istraživači.\nPloče zelene snežne alge mogu se naći duž obale Antarktika, obično u "toplijim" predelima, gde su prosečne temperature nešto iznad nule tokom letnjih meseci južne hemisfere od novembra do februara.


Skupština Kosova - Blic Online\n"UKLONITE IH IZ BIFEA" U Skupštini Kosova svađa zbog pića iz Srbije (VIDEO)\nPoslanik Alijanse za budućnost Kosova Beke Beriša, zatražio je danas od predsedavajućeg kosovske skupštine Glauka Konjufce da ukloni srpske proizvode iz skupštinskog bifea, prenosi "Kosova pres".\nSrpska lista bojkotovala rad parlamenta u Prištini\nZbog bojkota Srpske liste kosovski parlament neće moći da usvoji niz zakonskih propisa, zbog čega "zakonodavna agenda" za ovu godinu neće biti ispunjena, izjavio u Prištini predsednik privremenog kosovskog parlamenta Glauk Konjufca.\nKORUPCIJA U MISIJI EULEKSA Fon Kramon: Simons sumnjivim izjavama napada institucije EU\nIzvestilac za Kosovo u Evropskom parlamentu Viola fon Kramon izjavila je danas da je neophodno otkriti šta je motivisalo bivšeg sudiju Euleksa Malkolma Simonsa da u skupštini u Prištini izjavi kako je ta misija bila korumpirana i politička, prenosi prištinski Reporteri.\nGlauk Konjufca iz "Samoopredeljenja" preuzeo je danas funkciju predsednika Skupštine u Prištini od Vjose Osmani, kao i mesto v.d.predsednika privremenih prištinkih institucija.\nPokret "Samoopredeljenje" Aljbina Kurtija apsolutni je pobednik nedeljnih, vanrednih izbora na Kosovu i Metohiji. Štaviše, njegova stranka je osvojila gotovo 48 glasova, što je najviše ikada, čak više i od svojevremeno Ibrahima Rugove koji se mogao pohvaliti ovolikom podrškom.\nDan nakon prve vanredne sednice kosovskog parlamenta na temu pogoršanja odnosa Prištine i SAD i mogućih sankcija, zbog odbijanja aktuelne vlade Aljbina Kurtija da ukine takse na srpske i proizvode iz BiH, predsednik opozicione Alijanse za budućnost Kosova Ramuš Haradinaj najavio je za danas sastanak sa liderima svih parlamentarnih stranaka.\n"SEDNICA MRAKA" Demokratska partija Kosova: Neprihvatljiva tajna sednica, vlada će zavisiti od SRPSKE LISTE\nLider Pokreta Samoopredjeljenje Albin Kurti sastaće se danas sa predstavnicima Srpske liste u prostorijama Skupštine Kosova, saznaje Indeksonlajn.\nLider Samoopredeljenja Aljbin Kurti tvrdi da je obezbedio još jedan glas manjinskih zajednica za novu vladu, navodeći da će bošnjačka poslanica Emilia Redžepi glasati za novu izvršnu vlast.\nKosovski parlament danas vanredno o deportaciji Gulenista\nKosovski parlament će danas održati vanrednu sednicu na temu tajnog hapšenja i deportacije šestorice turskih državljana, pripadnika pokreta FATO, kojim rukovodi verski lider u egzilu Fetulah Gulen.


Prikazivanje članaka po tagu ana brnabić\npetak, 20. mart 2020. 21:52\nOd sutra u 20 sati prestaće javni prevoz na teritoriji cele Srbije, a neće raditi ni kafići, restorani i tržni centri, najavila je večeras premijerka Ana Brnabić, kao novu meru u borbi protiv širenja virusa korona.\nnedelja, 15. decembar 2019. 13:07\nPremijerka Srbije Ana Brnabić u pratnji gradonačelnika Pančeva Saše Pavlova obišla je pančevački kej kako bi se na licu mesta uverila u trenutno stanje, ali i upoznala s planovima za rekonstrukciju obale Tamiša.\nčetvrtak, 08. novembar 2018. 15:51\nčetvrtak, 21. decembar 2017. 16:36\nsreda, 13. decembar 2017. 18:39\npetak, 20. oktobar 2017. 19:33\nPredsednica Vlade Srbije Ana Brnabić najavila je nastavak programa prekvalifikacije za IT sektor za 900 novih polaznika.\nponedeljak, 27. februar 2017. 18:21\nU svečanoj sali Skupštine grada Beograda, organizovano je svečano potpisivanje Memoranduma o razumevanju sa 20 lokalnih samouprava u okviru projekta EU „Upravljanje ljudskim resursima u lokalnoj samoupravi“, a među njima je i Grad Pančevo.\nponedeljak, 02. januar 2017. 09:20\nNagradna igra u kojoj će svako ko sakupi deset fiskalnih računa moći da se nada vrednim poklonima, a čiji je cilj suzbijanje sive ekonomije, počela je 1. januara.\nčetvrtak, 10. novembar 2016. 08:17


Sunce i Mesec-viši spoj! | Astrofon21\nSunce i Mesec-viši spoj!\nSunce predstavlja našu vitalnost, ono čemu težimo, predstavlja našu svrhu i našu nameru. Sunce je naša kreativnost, način izražavanja i pokazatelj motivacije, jer predstavlja volju. Način izražavanje volje zavisi od znaka i polja ili astrološke kuće u kojoj se Sunce nalazi.\nMesec sa druge strane predstavlja ono što nosimo za sobom gde god da odemo, a to su emocije, podsvest, prošlost, naše navike i potreba za sigurnošću. Dok Sunce teži da nešto stvori, Mesec teži da se u tome oseća sigurno, zaštićeno, voljeno, prihvaćeno. Tek kada se uspostavi baza, onda možemo brinuti o drugima, stvarati porodicu sa njima ili pokazivati empatiju i razumevanje za tuđe emocije.\nOvo sve znači da je osobi jako bitno da pronađe ono što voli da radi, ono što je ispunjava i ono što prikazuje njeno pravo ja, jer jedino tada će se osoba osećati sigurno u vezi sa svojim emotivnim stanjem, a samim tim biće spremnija da sve to pruži i drugima.\nZa čoveka je vrlo važna kombinacija Sunca, Ascendenta i Meseca, jer govori o Svrsi, Načinu izrazavanja te svrhe i Emocijama koje implementiraju svrhu u sopstvo. Zato je veoma bitno proučavati ova tri elementa s početka analize natalne karte, jer pružaju dosta informacija o individualnom razvoju same ličnosti.\nNaravno, kontekst natalne karte, aspekti i dispozitori su dalji nastavak priče o razvoju, jer mogu pokazati stepen svesti same osobe kao i koliko će pažnje posvetiti svom razvoju uopšte.\nPotrebno je negovati potrebe i Sunca i Meseca, kako bi se osobi pružila šansa da sebe upozna ili kroz svrhu ili kroz emocije. Ako se Sunce i Mesec ne vide aspektom ili znakom, osoba se može usmeriti na aktivnosti Meseca, kako bi kroz te aktivnosti došla do svoje svrhe ili Sunca.\nNa primer, ako je nečiji Mesec u Blizancima, osobu valja usmeravati na sve oblasti koje imaju veze sa komunikacijom, analizom emocija, pisanjem, čitanjem ili bilo kojim vidom izražavanja. Ako osoba pronađe ono što je ispunjava, na primer pisanje, kroz bavljenje tom aktivnošću, možda poželi da stvori nešto više od toga, a to je već put ka Suncu.To je između ostalog i viši spoj Sunca i Meseca, ono čemu svaki čovek teži, a to je da pronađe sebe i svoj mir u stvarima koje voli, jer jedino tako može da voli, poštuje i pomaže drugom čoveku.\nAko je Sunce u Jarcu, ono teži uspostavljanju strukture, organizacije i poštovanju pravila u svakodnevnom životu; teži da bude praktično i korisno društvu u kojem živi. Osobu sa Suncem u Jarcu i Mesecom u Blizancim možemo usmeriti na pisanje o problemima komunikacije u današnjem društvu ili usmeriti na poslovnu komunikaciju ili osoba može biti zainteresovana za razumevanje emocija i rukovođenje njima u stresnim situacijama. U ovom primeru je navedeno šta se dešava kada se spoje Sunce i Mesec, kada živimo Svrhu kroz svakodnevnu rutinu.\nTo je između ostalog i viši spoj Sunca i Meseca, ono čemu svaki čovek teži, a to je da pronađe sebe i svoj mir u stvarima koje voli, jer jedino tako može da voli, poštuje i pomaže drugom čoveku.